hara / haragidura\nharagi 1 iz gizakiaren eta animalien gorputzaren zati mamitsua.\nEz odolik, ez linfarik, ez haragirik ez edukitzea. Monika Etxebarria «Goragalea» - Jean Paul Sartre - 62. orr.\nZuk, nire odol eta haragi zaren horrek. Lopez de Arana «Manhattan Transfer» - John Dos Passos - 526. orr.\nHau bai dela / ene hezurraren hezur, / ene haragiaren haragi! Jose Antonio Mujika «Agindutako lurraren bila I» - 19. orr.\nLepoko haragia oso hazia zuen. Koro Navarro «Kontakizunak» - Edgar Allan Poe - 136. orr.\nHaragi errearen usaina. Oskar Arana «Lotsaizuna» - John Maxwell Coetzee - 95. orr.\nHaragi ustel usaina zegoen barreiaturik, odol eta alkoholarenarekin batera. ik haratustel. Felipe Juaristi «Airezko emakumeak» - 200. orr.\nJantziaren azpitik haragian, burdinazko uztai, koraza eta ziliziorik gogorrenak zeramatzaten. Askoren artean «Asisko Frantzizko, Asisko Klara» - 658. orr.\nZaurietako zornea ateratzen eta haragi ustela garbitzen. Askoren artean «Asisko Frantzizko, Asisko Klara» - 748. orr.\nGangrena desagertu zen, haragia berritu, zauriak orbaindu eta lehengo osasuna erabat berreskuratu zuen. Askoren artean «Asisko Frantzizko, Asisko Klara» - 842. orr.\nHaragia etenda agertzen zela zenbait unetan, urratua, zanbatua beste batzuetan. Joxemari Urteaga «Ordaina zor nizun» - 155. orr.\nUrratu zabal bat zeukan sabel aldean, haragia hezurreraino ebakitzen zuena. Karlos Zabala «Parisen sabela» - Emile Zola - 180. orr.\nSartu zen txir-txar burdina haragi samur hartan, eta kauterizazioa belarritik bekaineraino zabaldu zen. 3202\nLepoan bost behatzen seinaleak zituen, haragitan barreneraino sartuak. Josu Zabaleta «Fantasiazko ipuinak» - Guy de Maupassant - 26. orr.\nHaragiak marrubizko jelatina bezala mugitzen zitzaizkion. Juan Martin Elexpuru «Esku bakarrarekin irakurtzeko kontuak» - Pilar Cristobal - 61. orr.\nHaragi maxkalak kokospean. Pablo Sastre «Elurretan hotsak» - 88. orr.\nGeure haragi bizian sentituko bagenu baino are mingarriago zaigula oinazea. Imanol Zurutuza «Errautsera arteko sugarra» - 206. orr.\nNire denborako lehen hilotzak ikusi nituen orduan, puzturik eta moreturik, bi gazte eta mutikoa, ni baino zaharxeagoa, eta goibeltasunaren doinua haragi-haragian txertatu zitzaidan. Juan Kruz Igerabide «Hauts bihurtu zineten» - 11. orr.\n2 (ugaztunena eta hegaztiena jaki gisa)\nNondik atera behar dut jende honi guztiari jaten emateko adina haragi? Jose Antonio Mujika «Agindutako lurraren bila I» - 199. orr.\nHaragi labeldunaren prezioa apaltzen dutelako kanpotik ekarritako abereek. Berria - Harian 2005-08-28\nHaragiaren merkaturatzean sartu nahi dute abeltzainek. Berria - Ekonomia 2004-07-22\nEuropako ekoizleen zereal, haragi, esneki eta azukrearen merkatu kuota txikitu egingo da. Berria - Ekonomia 2004-05-16\nHaragi erre-arina ari dira jaten. Xabier Olarra «Azken hitzordua» - Sandor Marai - 109. orr.\nHaragi min-mina baitzen platerean zegoen janaria. Koro Navarro «Kontakizunak» - Edgar Allan Poe - 106. orr.\nLau pote (kontserbatakoak) gurinez beteta, lau pote haragi. Josu Zabaleta «Anne Franken egunkaria» - Anne Frank - 193. orr.\nIdi opalduak larrutu ondoren, hezur guziak kendu, eta haragia pertzara botatzen dute. Indioilar bikainen haragi samurra. Patziku Perurena «Trapuan pupua» - 323. orr.\nHorrek haragi zuria eta samurra ematen die. Karlos Zabala «Parisen sabela» - Emile Zola - 383. orr.\nHaragia xehatzeko makina mekaniko bat. Karlos Zabala «Parisen sabela» - Emile Zola - 126. orr.\nOgi lizuna eta haragi ustela. Karlos Zabala «Parisen sabela» - Emile Zola - 111. orr.\nEdo saltxitxen haragi gordina dastatzen zuten elkarrekin. Karlos Zabala «Parisen sabela» - Emile Zola - 80. orr.\nHan, Berger kalearen aldean [...] haragi egosien saltokiak daude. Karlos Zabala «Parisen sabela» - Emile Zola - 333. orr.\nHaragia eta haragi- salda jan dudala nire gaixoaldi honetan. 3222\nEz du lotsarik anaia gaixoentzat haragia eskatzeko. Askoren artean «Asisko Frantzizko, Asisko Klara» - 554. orr.\nNik haragirako behiak eta behorrak dauzkat Pirinio aldean. ik beherago 7. Berria - Ekonomia 2004-07-30\nBarazkien, arraien eta haragien artean. Karlos Zabala «Parisen sabela» - Emile Zola - 254. orr.\nBaziren haitzetako barbarinak ere, haragi samur-samurrekoak. Karlos Zabala «Parisen sabela» - Emile Zola - 147. orr.\nBazen han, marmolaren gainean, izokin bikain bat, hasia, bere haragiaren kolore hori-arrosa erakusten zuena. Karlos Zabala «Parisen sabela» - Emile Zola - 173. orr.\n4 giza gorputza (arima-ren aurrez aurre)\nEspiritua prest; haragia ahul. Anton Garikano «Maitea» - Toni Morrison - 236. orr.\nNire bi nahimenek, bata zaharra eta haragizkoa, bestea espirituzkoa eta berria, elkarrekin borrokan eta elkarrengandik alde eginez arima hondatzen zidaten. Imanol Unzurrunzaga «Hainbat idazlan» - San Agustin - 228. orr.\nZure negarra haragiaren araberakoa da, ez espirituaren araberakoa. Imanol Unzurrunzaga «Hainbat idazlan» - San Agustin - 143. orr.\nHaragiaren kartzelatik atera zezan. Askoren artean «Asisko Frantzizko, Asisko Klara» - 1032. orr.\nGaixotasuna eta zauria ez baitira substantzia, haragizko substantziaren ajea baizik. Imanol Unzurrunzaga «Hainbat idazlan» - San Agustin - 339. orr.\n5 giza gorputza grinen egoitzatzat hartua.\nHara, nire haragi zimur hauek maite izan zenituen orduko hartan. Hasier Etxeberria «Mutuaren hitzak» - 34. orr.\nEta hala ase ahal izan zuen honek Catalinarekin bere haragi aseezinaren desira. Joan Mari Irigoien «Lur bat haratago» - 287. orr.\nZenbatean eskaintzen dun hire haragi hori? Karlos Zabala «Parisen sabela» - Emile Zola - 184. orr.\nMunduak nahiz haragiak eragindako tentaldiren bat. Askoren artean «Asisko Frantzizko, Asisko Klara» - 482. orr.\nHaragiaren grinak menderatzeko. 3239\nHaragia hilduratzen baduzu, eta deabruaren aurka kementsu borrokatzen bazara. Askoren artean «Asisko Frantzizko, Asisko Klara» - 981. orr.\nJendea, moralistek eta poetek besterik uste izanagatik, ez dela sekula jostatu haragiarekin, baizik-eta larruarekin. Iñaki Segurola «Gaur ere ez du hiltzeko eguraldirik egingo» - 107. orr.\nDardara batean jarri zitzaizkion hezur-haragiak, bihotza kolkotik irten beharrean. Izan ere, haragi-mamiak higatuta, ez zen azal eta hezur besterik. Karlos Linazasoro «Ez balego beste mundurik» - 74. orr.\nZearrak haragi-etena du eta ezingo du hurrengo lau astean jokatu. Berria - Kirola 2004-09-14\nErraietarik haragi puska bat kendu balidate bezala. Joan Mari Irigoien «Lur bat haratago» - 423. orr.\nOrdurako, nire lehengusua haragi multzo odoltsu bat besterik ez zen, hilotz. Juan Kruz Igerabide «Nire aitaren fusila» - Hiner Saleem - 10. orr.\nHagin artean geratu haragi-pusketa txikiak. Jon Alonso «Euskal karma» - 25. orr.\nHankak goian jarri zituen une batez, galtzerdi haragi-kolore finak eta izter biribilen iturburua erakutsiz. Felipe Juaristi «Airezko emakumeak» - 214. orr.\nZapata takoidunak, galtzerdi haragi-kolorekoak. Felipe Juaristi «Airezko emakumeak» - 206. orr.\nHaragia eta haragi-salda jan dudala nire gaixoaldi honetan. 3250\nGauetan patatak haragi saltsaren ordezkoarekin. Josu Zabaleta «Anne Franken egunkaria» - Anne Frank - 261. orr.\nEspagetia haragi pikortxoekin. Oskar Arana «Lotsaizuna» - John Maxwell Coetzee - 272. orr.\nArrautza gogorrak eta haragi orea. Koro Navarro «Artistakume baten erretratua» - Dylan Thomas - 162. orr.\nSona handiko haragi pastel beroak. Monika Etxebarria «Goragalea» - Jean Paul Sartre - 86. orr.\nHaragi bolak ziren hango espezialitatea. Karlos Zabala «Parisen sabela» - Emile Zola - 259. orr.\nPaul D-k begiak jaso zituen haragi-gisatutik. Anton Garikano «Maitea» - Toni Morrison - 183. orr.\nHaragi-eltzearen inguruan esertzen ginenean. Jose Antonio Mujika «Agindutako lurraren bila I» - 178. orr.\nHaragi-industrian aziendari ematen zaion tratua. Xabier Olarra «Antropologo bat Marten» - Oliver Sacks - 271. orr.\nNor doakie atzetik haragi irritsez? Imanol Unzurrunzaga «Hainbat idazlan» - San Agustin - 218. orr.\nEz zen gazte lizunen artean haragi-gehiegikerien atzetik ibili. Berria - Euskal Herria 2004-10-05\nHaragi-tentazio hain sutsua. Askoren artean «Asisko Frantzizko, Asisko Klara» - 1020. orr.\nLokal hauetan dagoen haragi tratu agerikoaren lekuko. Harkaitz Cano «Piano gainean gosaltzen» - 32. orr.\nGarai batean kortsario gisa, giza haragi sal-erosketan. Felipe Juaristi «Airezko emakumeak» - 118. orr.\nAltxorrik preziatuena, emakume-haragi gorria. Felipe Juaristi «Airezko emakumeak» - 73. orr.\nThailandiatik Malaysiara 12 tona oilasko haragi zeramatzan kamioi bat gelditu dute. Berria - Harian 2005-10-25\nIslandiatik sardintzarra ekartzen zuen eta balea-haragi gazitu eta lehorra. Felipe Juaristi «Airezko emakumeak» - 256. orr.\n10 000 tona haragi tratatzen dute hildegi horretan. Herria 2003-03-06\nEta ez dut Luzio izenekorik bat bakarrik ere ezagutu hezur haragitan. Patziku Perurena «Trapuan pupua» - 232. orr.\n8 haragitarako [9 agerraldi, 3 liburu eta 4 artikulutan; Egungo testuen corpusean 180 agerraldi], haragitako [8 agerraldi, liburu 1 eta 7 artikulutan; Egungo testuen corpusean 50 agerraldi], haragiko [3 agerraldi 3 artikulutan; Egungo testuen corpusean 49 agerraldi]\nHaragitarako behi-haziendatako abeltzainek. 3272\nHaragitarako 50 behi ditu eta 50 hektarea belardi inguru. Berria - Harian 2005-07-23\nHaragitarako zaldi ederrenak saldu dira 1,60 eurotan kiloka. Herria 2004-12-02\nAzienda eta ganadua ondasuna eta irabazia dira, eta haragitarako, hots, dirutarako hazia eta gizendua. Iñaki Segurola «Gaur ere ez du hiltzeko eguraldirik egingo» - 109. orr.\nBereziki ardi esnedunak hazten dituzte baserrian, baita zenbait haragitako behi ere. Berria - Harian 2005-09-22\nJaponiak haragitako berriz arrantzatu nahi duen zere txikia balea (Balaenoptera acutorostrata). Laborari etxe hauek bakotxak bere berezitasuna daukate, baratzeki, esne edo gasna ala haragitako egin hazkuntza. Herria 2005-09-08\nBehi hazleak daude, haragitakoak. Herria 2003-12-04\nAuzoan asto bat zeukan andre bati astoa kendu eta haragitarako erabiliko genuen. Javi Cillero «Hollywood eta biok» - 65. orr.\nDuela 14 urte hartua du eskutan laborantza etxea haragiko behiak haziz. Herria 2001-05-10\nOrai izan behar dituzte 5 000 behiz goiti haragikoetan. Herria 2004-03-18\nGurutzetik harrigarriro irten zen ahotsa entzun zuen bere haragizko belarriz. Askoren artean «Asisko Frantzizko, Asisko Klara» - 879. orr.\nOnartu beharko dugu ez dagoela familien haragizko loturak baino gauza eztiagorik. Juan Martin Elexpuru / Bego Montorio «Filosofia apaingelan» - Sade - 131. orr.\nHaragizko maitasunak eta diru-goseak eraginda. Askoren artean «Asisko Frantzizko, Asisko Klara» - 466. orr.\nHaragizko maitasun mundutarraren eraginez. Askoren artean «Asisko Frantzizko, Asisko Klara» - 1031. orr.\nEmakumezko bat azaldu zen jujearen aurrean, salatzeko berak ere haragizko harremanak izan zituela nirekin. Joan Mari Irigoien «Odolean neraman» - 223. orr.\nGu haragizko atsegina hartzen ari ginela. Joan Mari Irigoien «Lur bat haratago» - 491. orr.\nDeabruak, bada, haragizko tentaldi bortitza eragin zion. Askoren artean «Asisko Frantzizko, Asisko Klara» - 353. orr.\nHaragizko irrits maltzurra. Askoren artean «Asisko Frantzizko, Asisko Klara» - 1057. orr.\nHaragizko bekatuaren itsuskeria eta zikina. Askoren artean «Asisko Frantzizko, Asisko Klara» - 1056. orr.\nHaragizko bekatua egiten ari zinetela, alegia! Joan Mari Irigoien «Lur bat haratago» - 491. orr.\nDeabruaren ikaragarrizko tentaldia jasaten ari zen -ez haragizkoa, espirituzkoa baizik-. Askoren artean «Asisko Frantzizko, Asisko Klara» - 1081. orr.\n· Hezur eta haragizko pertsonaia sendo, sinesgarri eta ñabardurez beteak. Berria - Kultura 2004-05-04\nHezur-haragizko gizon-emakumeek. Felipe Juaristi «Airezko emakumeak» - 258. orr.\n10 haragi bizitan [9 agerraldi 7 liburutan; Egungo testuen corpusean 44 agerraldi], bizian [agerraldi 1 liburu 1ean; Egungo testuen corpusean 49 agerraldi]\nMihia haragi bizitan. Patziku Perurena «Trapuan pupua» - 104. orr.\nBihamon goizean, hezurpila kizkali eta errauts artean, hantxe zegoen Salkindariren gorpua haragi bizitan. Patziku Perurena «Harrizko pareta erdiurratuak» - 126. orr.\nBatetik zauriek: hor daude, ezin uka, inguruak oraindik handituta eta haragi bizitan, baina kanpoan mintz fina osatu da. Urtzi Urrutikoetxea «Zoririk ez» - Imre Kertész - 229. orr.\nNere oinazea haragi bizitan erakutsiz. Patziku Perurena «Trapuan pupua» - 104. orr.\nHain da bortitza zenbaitetan hurkoaren sufrimenduak geure baitan sortzen duen larritasuna, non bai baitirudi geure haragi bizian sentituko bagenu baino are mingarriago zaigula oinazea. Imanol Zurutuza «Errautsera arteko sugarra» - 206. orr.\n11 haragi egin ik haragitu.\nKristo gizon egin zen eta haragi egin zen. Joan Mari Irigoien «Lur bat haratago» - 594. orr.\nEta hitza haragi egin zen. Iñaki Segurola «Gaur ere ez du hiltzeko eguraldirik egingo» - 55. orr.\nHitza gure bizitzan haragi egin dadin nahi dugunok. Joan Mari Lekuona «Mistika liburuak» - Eckhart-Tauler - 39. orr.\nElezaharretakoen antzeko adiskideak gintuan, Kastor eta Polux, onean eta txarrean elkarren lagun hogeita lau urtez, adiskidetasunaren ideia haragi egina gintuan. Xabier Olarra «Azken hitzordua» - Sandor Marai - 159. orr.\n· Munstroak hezur eta haragi egiten dira gauaren kontrako trabesean galtzaile gertatu direnen garunetan. Aingeru Epaltza «Rock'n'roll» - 291. orr.\n12 haragi euli\nPurpura-koloreko bi apo handi eta heze hildako haragi-euliak irensten eta tripa-festa egiten ari ziren. Iñaki Mendiguren «Harry Potter eta sorgin harria» - J.K. Rowling - 52. orr.\n"Haragi-eulia", esaten du Bev Shaw-k. Oskar Arana «Lotsaizuna» - John Maxwell Coetzee - 110. orr.\n13 haragi pilotatxo albondiga.\nHaragi-pilotatxoak egiten bukatu, irinetan pasa eta frijitzen hasi zen. Jon Alonso «Erretzaileen eremua» - 103. orr.\n14 haragi uzte\nGoratu barauak eta haragi-uzte legeak, garizuma, lau-arao aldiak, bijili egunak, ostiralak eta larunbatak; gora ditzagun ere penitentziak, bai barrukoak bai agirikoak. Patxi Altuna «Gogojardunak» - Inazio Loiolakoa - 203. orr.\n15 haragi xerra\nHaiek denek tailarinak eta haragi-xerrak eskatu zituzten. Fernando Rey «Gure etxeko kontuak» - Natalia Ginzburg - 92. orr.\nHaragi xerra eder bat jan behar nuen, konbatearen aurretik, esan dio bizarginari. Harkaitz Cano «Neguko zirkua» - 108. orr.\nBeste batzuetan, berriz, butano koskor batekin bertan egiten dugu zeozer: haragi xerrak frijitu eta antzekoak. Berria - Kirola 2004-06-16\nGehixko egindako txuleta edo haragixerra lehor gihartzuren batekin. Patziku Perurena «Trapuan pupua» - 214. orr.\n16 harri eta haragi harri eta zur\nHaize leunak doinu bat ekarri zion Almari, biolinez jotako doinu bat, eta harri eta haragi utzi ere bai; ezaguna egin baitzitzaion, berak ere bere gazte urtetan behin baino gehiagotan jo eta kantatu baitzuen. Felipe Juaristi «Airezko emakumeak» - 231. orr.\nHain izan zitzaion gustagarri bezain estonagarria non, geldi eta zurrun, harri eta haragi, gatz eta hezur eman baitzuen orkestrak Mozart jotzeko behar izan zuen denboraldia, bihotza pozik, alai eta jaieratsu ordea. Felipe Juaristi «Airezko emakumeak» - 258. orr.\ngiza haragi (7); haragi bizia (10); haragi bizitan (11); haragi egin (8); haragi egosia (9); haragi erre (7); haragi errea (9); haragi errearen (11); haragi eta odol (8); haragi etena (7); haragi fresko (5); haragi gordina (6); haragi gorri (6); haragi gorria (6); haragi gorriaren (5); haragi hori (7); haragi pixka (7); haragi puska (28); haragi puskak (6); haragi ustela (8); haragi zati (12); haragi zatia (5); haragi zatiak (5); haragi zuri (5); hezur eta haragi (6)\ngiza haragia (7); haragia jan (8); haragia jaten (11); haragizko bekatua (5); hezur eta haragizko (9); hezur haragizko (26); hezur haragizkoa (8); seme alaben haragia (5)


"Munstroak eta jende normala elkarrekin bizi gara" | El Diario Vasco\nLibros"Munstroak eta jende normala elkarrekin bizi gara"\n"Munstroak eta jende normala elkarrekin bizi gara"\nEider Rodriguez, artxiboko argazkian, iazko Kultur Hiriburutzari atxikitako ekitaldi batean / LUSA\n'Bihotz handiegia' eman du argitara Eider Rodriguezek, denetariko mugen arteko gune labainkorrean bizi diren pertsonaiak nagusi diren narrazio liburua\nN. AZURMENDI Jueves, 16 noviembre 2017, 19:40\n"Eiderrek, errealitateak duen mamu partearen kronika egiten du ipuinotan zehar, bere fikzioa ez dabil fantasien bila, baizik eta mamuen bila", idatzi zuen 2004an Joseba Sarrionandiak Eider Rodriguezen (Errenteria, 1977) ‘Eta handik gutxira gaur’ libururako prestatutako hitzaurrean. Susa argitaletxearen web gunean irakur daiteke osorik. Merezi du. Ez da batere zahartu.\n16 narrazio biltzen zituen liburu harekin irten zen plazara narraziogintzari eusten dion idazlea, Susaren eskutik. Bigarrenean, 'Haragia' izenburukoan (Susa, 2007), 12 ekarri zituen. 7 zeuzkan 2008ko Igartza Beka irabazita, 2010ean Elkarrek argitaratu zuen 'Katu jendea' bildunaj. Donostian aurkeztu duen 'Bihotz handiegia', berriz, 6 kontakizunek osatzen dute.\nKopurua murriztuz joa da, eta narrazioak hazten. Idazlea ere bai, liburuaren osaketan bezala aurkezpenean ere alboan izan duen Gorka Arrese editorearen hitzetan. "Eiderren ipuin eta esateko moduek gorpuzkera berri eta sakonago bat hartu dute", adierazi du, "atmosferak islatzeko eta bizitza zatiak eskaintzeko" duen gaitasuna nabarmenduz. Eta hori "istorio ingenioso bat asmatzea" baino askoz ere zailagoa da...\nEider Rodriguez, baina, ez da asko aldendu pausoz pauso eraikitzen ari den bidetik. Zabaldu du, urrats berria egin du, baina jarraitzen du, mamu ikusezin bat balitz bezala, bere narrazioetan bizi den jendearen etxeetan sartzen, ospitaletako geletan, medikuen kontsultetan, urtebetze festetan... Jendez beteta dagoen 'Bihotz handiegia' honetara eguneroko kontu, hitz eta pertsonaiak –emakumeak asko, eta horietako asko ama diren emakumeak– ekarri ditu. Egunerokoak dira, ez arruntak. Azalerako erabili duten Lander Garroren argazki adierazgarriko urak bezain bare itxuraz, baina azpian mamuak eta ezustekoak borborka dituztenak.\nLiburuan muga oso presente dagoela esan du idazleak. Ez gai bezala, baizik eta zeharka, paisaia gisa. Muga-usaineko eremuan kokatuta daude kontakizunak, Hendaiatik Donostiara bitartean, baina bistako "muga geografiko, kultural eta linguistikoaz" gain, beste muga asko daude, denak baitauka zerbait mugante: "Bizitza eta heriotza. Sentimenduak eta emozioak. Emozioak eta arrazoia. Eromena eta ez eromena. Izan nahiko genukeena eta garena...".\nMugek balio dute bereizteko, "juntzatzeko ere bai". "Arroztasunaren eta eguneroko kotidianoaren arteko talka" ere bada muga. Eremu labainkor horretan mugitzen dira hain zuzen pertsonaia gehienak, hor bizi dira, mugen eraginpean, zalantza eta kontraesanei ahal duten moduan aurre egiten. Batzuetan munstro, batzuetan jende normal, batzuetan mamu; segun noiz, nola eta norekin. "Munstroak eta jende normala elkarrekin bizi gara", gogoratu du Eider Rodriguezek, eta ez zirudien liburuaz ari zenik soilik.\nSergio Ramírez gana el Cervantes ‘Tigre batekin bizi’, desosegua sortzen duen poema


Eguna: 8 abuztua 2019\nBursa Igogailuen Industrialeen Elkarteak (BURSAD) kideek, modu fidagarrienean igogailuen segurtasun osagaiek ezarritako BTSOk 'Igogailuko Segurtasun Ekipamenduen Proba eta Garapen Zentroak azterketak egin zituen. Bursalı igogailuaren sektoreko ordezkariak, Industria eta Teknologia Ministerioa [Gehiago ...]\nKayseri Metropolitan Udalerriko alkatea Memduh Büyükkılıç-ek bilera garrantzitsua egin zuen Erciyes-en. Büyükkılıç presidentea Erciyes-eko inbertitzaileekin bildu zen, inbertitzaileei esleitutako lurrak ahalik eta azkarren instalazioak nahi zitzaten. Büyükkılıç presidentea, Erciyes bakarrik gure herrialdea [Gehiago ...]\nArreta ezazu etorkizun garbian erabiltzen duzun erregaiari!\nAzken urteotan, ingurumen-kutsadura pertsonen osasuna eta beste izaki bizidunen osasuna arriskuan jartzen duen maila batera iritsi da. Batez ere ibilgailuen kopurua handia den hiri handietan, airearen kutsadura eta osasun arazo larriak ikusten hasi dira. Osasunaren Mundu Erakundea, 4,2 [Gehiago ...]\nTCDDk bere krisia trenean konpontzen du\nTrenetan, txartelen salmenten krisia konpondu zen, nahiz eta txartela erosi edo erreserbatu zuen emakumezko bidaiarien ondoan. TCDD Transport-ek kişi terminaletako pertsona izendatu du horretarako. Leihatilan dagoen ofiziala, ezkontidearen aitorpena pertsonaren aurrean saldu aurretik [Gehiago ...]\nMedipol to Birgün 'TCDD' Deklinabidea\nMedipol Unibertsitateak TCDD Ostatua eta TCDD Museoaren Eraikina eman zizkion albisteen aurka egin zuen. Unibertsitateko Birgün egunkariak "guri eman ez zaigunean" ukatu zuen ", esan du. Medipol Unibertsitatea, Birgün 29 aldizkariaren uztaileko alean " [Gehiago ...]\nGarraio ministro Cahit Turhan Kanalek iragarri du Istanbulgo kostuari dagokionez arazo nagusia dolarraren tasa igotzea dela. Dolarraren tasa jaitsi egin zen, eta begiak berriro ere Istanbulgo kanal samurraren bueltan ziren. Orduan, noiz egingo da Kanal Istanbulen lizitazioa? Turkia hurbiletik jarraitu [Gehiago ...]\nTranbia Derincera joango al da?\nKocaeli Mayor Assoc. Dr. Tahir Büyükakın udalerriko Kandira udalerriko instalazio soziala zen bitartean, 500-ek gazteekin eta kirolekin lotutako kanpuseko ikasleak eta haien familiak eta kazetariak ezagutu zituen. Büyükakın alkateak adierazpen oso garrantzitsuak egin zituen [Gehiago ...]\nNoiz irekiko da Eminönü Alibeyköy Tranbia Line?\nNoiz irekiko da Eminönü-Alibeyköy tranbia linea? Zer da azkena? Tranbiaren linea, urte amaieran egitea aurreikusten dena, 2020 erdialdean jarriko da martxan. Eminönü-Alibeyköy Tranbia linean Istanbulen dago. Lerroak funtzionatzen jarraitzen du. Aurten [Gehiago ...]\nHerritarren Eid al-Adha prestatzen ari den bitartean, arazo nagusietako bat zubiak eta autobideak doakoak diren ala ez da. Zubiak eta autobideak doakoak al dira Eid al-Adha garaian? Zein zubi doakoak izango dira? Autopista Zuzendaritza Nagusia Eid al-Adha oporretan [Gehiago ...]\nBaykur Teknikoa kudeatzailea Selcuk BAYRAKTAR, Turkiako lehen hegan auto prototipoa aeroespaziala eta defentsa industrian irabazi egunero tokiko eta nazio mailako esperientziak hobetzen prestatu dutela iragarri zuen. 8 hilero buruzko auto hegaldiaren diseinua eta garapena [Gehiago ...]\nOPETek erregai-puntuak irabazteko aukera eskaintzen die bezeroei. OPET-en bezeroek behin 3 TL edo gehiago 200 TL erostea eta gehiago aldi berean OPET geltokietan egun desberdinetan, 10 TL, 25 TL edo 100 TL balioa dute ordainketa bakoitzeko. [Gehiago ...]\nAbuztuko Renault kanpaina\nAbuztuan, Renault-eko ibilgailu komertzial arinak eta guztiak abiapuntuko prezioak eta ordainketa aukera handiak dituzte. Horrez gain, markak zero aukera interes komertzial ereduetan. Megane eskaintza dagoClio HB69.250TL-rekin eta 1.500TL-tik hasita egin beharreko zatiak. [Gehiago ...]\nKocaeli Intercity Bus Terminal-a Kurba Festaren dentsitatea izaten ari da. Herritarren ingurune garbiagoa, zabalagoa eta higienikoa inguruneetan egunero garbiketa zehatza egiteaz gain. 6 mila metro karratu [Gehiago ...]\nk Doako garraio zerbitzua Asri hilerrian, Bağçeşme hilerrian eta Kent hilerrian dauden doako garraio zerbitzuek erlijio oporretan jarraitzen dute Metropolitan Udalerriko Garraio eta Trafiko Zuzendaritzako departamentuak. Jaialdiaren bezperan, lehenengo egunean [Gehiago ...]\nBursa-eko garraioa Elkargune Adimendunek konponduko dute\nBursa Metropolitan Udalerriak hiri garraioa modernoago bihurtzeko helburuarekin egindako inbertsioak 'Samanlı (11 Eylül Boulevard) kalea - Muhsin Yazıcıoğlu (Köklü) kalea' eta 'Yunus Emre kalea - Yıldırım Sports Complex' dira Yıldırım auzoan. [Gehiago ...]\nTurkia Wagon Industries Inc. 16 Zuzendaritza Nagusiak uztailean 2019'da 26, langile finkoa iragarri ondoren. TÜVASAŞ loteen kontratazioa notario publikoaren aurrean egin zen. Hartu Turkia Wagon Industria (TÜVASAŞ) loteria zozketaz emaitzak [Gehiago ...]\nGaur Historiako 8 abuztua 1903 Florina eta Kinali geltokien arteko zubia suntsitu dira\nAlbisteen artxiboa Aukeratu hilabetea Abuztua 2019 (327) Uztaila 2019 (637) Ekaina 2019 (503) 2019 (525) Apirila 2019 (418) Martxoa 2019 (520) Otsaila 2019 (483) 2019 urtarrila (502) 2018 eremua (620) Azaroa 2018 (504) Urriaren 2018 (436) Iraileko 2018 (517) Abuztua 2018 (486) Uztaila 2018 (506) Ekaina 2018 (580) 2018 (467) Apirila 2018 (545) Martxoa 2018 (555) Otsaila 2018 (500) 2018 urtarrila (557) 2017 eremua (509) Azaroa 2017 (427) Urriaren 2017 (538) Iraileko 2017 (455) Abuztua 2017 (505) Uztaila 2017 (479) Ekaina 2017 (477) 2017 (494) Apirila 2017 (434) Martxoa 2017 (540) Otsaila 2017 (477) 2017 urtarrila (538) 2016 eremua (487) Azaroa 2016 (631) Urriaren 2016 (657) Iraileko 2016 (541) Abuztua 2016 (608) Uztaila 2016 (485) Ekaina 2016 (661) 2016 (664) Apirila 2016 (700) Martxoa 2016 (804) Otsaila 2016 (855) 2016 urtarrila (751) 2015 eremua (799) Azaroa 2015 (640) Urriaren 2015 (624) Iraileko 2015 (428) Abuztua 2015 (493) Uztaila 2015 (505) Ekaina 2015 (536) 2015 (577) Apirila 2015 (622) Martxoa 2015 (1017) Otsaila 2015 (878) 2015 urtarrila (1077) 2014 eremua (963) Azaroa 2014 (826) Urriaren 2014 (770) Iraileko 2014 (598) Abuztua 2014 (809) Uztaila 2014 (911) Ekaina 2014 (735) 2014 (957) Apirila 2014 (972) Martxoa 2014 (864) Otsaila 2014 (720) 2014 urtarrila (733) 2013 eremua (664) Azaroa 2013 (656) Urriaren 2013 (548) Iraileko 2013 (570) Abuztua 2013 (533) Uztaila 2013 (661) Ekaina 2013 (577) 2013 (734) Apirila 2013 (1059) Martxoa 2013 (1102) Otsaila 2013 (811) 2013 urtarrila (906) 2012 eremua (911) Azaroa 2012 (1168) Urriaren 2012 (830) Iraileko 2012 (886) Abuztua 2012 (976) Uztaila 2012 (863) Ekaina 2012 (591) 2012 (445) Apirila 2012 (563) Martxoa 2012 (699) Otsaila 2012 (546) 2012 urtarrila (417) 2011 eremua (149) Azaroa 2011 (35) Urriaren 2011 (23) Iraileko 2011 (18) Abuztua 2011 (25) Uztaila 2011 (18) Ekaina 2011 (16) 2011 (13) Apirila 2011 (13) Martxoa 2011 (33) Otsaila 2011 (24) 2011 urtarrila (13) 2010 eremua (335) Azaroa 2010 (12) Urriaren 2010 (15) Iraileko 2010 (12) Abuztua 2010 (16) Uztaila 2010 (9) Ekaina 2010 (19) 2010 (6) Apirila 2010 (3) Martxoa 2010 (62) Otsaila 2010 (303) 2010 urtarrila (1838) 2009 eremua (4) Azaroa 2009 (1) Urriaren 2009 (3) Iraileko 2009 (3) Abuztua 2009 (2) Ekaina 2009 (3) 2009 (2) Apirila 2009 (3) Martxoa 2009 (9) Otsaila 2009 (4) 2009 urtarrila (3) Azaroa 2008 (1) Urriaren 2008 (1) Iraileko 2008 (2) Abuztua 2008 (1) Uztaila 2008 (2) Ekaina 2008 (2) 2008 (2) Apirila 2008 (1) Martxoa 2008 (3) Otsaila 2008 (5) 2008 urtarrila (2) 2007 eremua (2) Urriaren 2007 (2) Uztaila 2007 (1) 2007 (1) Apirila 2007 (1) Otsaila 2007 (2) 2007 urtarrila (1) 2006 eremua (1) Urriaren 2006 (3) Abuztua 2006 (1) Ekaina 2006 (2) 2006 (2) Apirila 2006 (2) Martxoa 2006 (2) Azaroa 2005 (2) Abuztua 2005 (1) Ekaina 2005 (1) Martxoa 2005 (2) Otsaila 2005 (1) 2005 urtarrila (1) 2004 eremua (1) Urriaren 2004 (3) Uztaila 2004 (1) 2004 (2) 2003 eremua (1) Urriaren 2003 (1) 2003 (1) Martxoa 2003 (1) Otsaila 2003 (1) 2003 urtarrila (1) 2002 eremua (1) Urriaren 2002 (4) Abuztua 2002 (1) Apirila 2002 (1) Martxoa 2002 (2) 2002 urtarrila (2) Uztaila 2001 (1) Ekaina 2001 (1) Martxoa 2001 (1) 2000 (3) Martxoa 1999 (1) Urriaren 1998 (2) Martxoa 1998 (1) Abuztua 1997 (1) Urriaren 1996 (1) Abuztua 1996 (2) 1995 (1) Abuztua 1992 (1) 1990 (1)


Europako 'break' dantzarik onena Bilbon — dantzan.eus\nHemen zaude: Hasiera › Hemeroteka › Europako 'break' dantzarik onena Bilbon\nEuropako 'break' dantzarik onena Bilbon\nBartzelona, Londres, Granada, Lyon, Paris eta Cahvannesko zazpi talde Euskalduna jauregian lehiatuko dira etzi\n2002an antolatu zuten lehen aldiz aretoko break dantza lehiaketa Elorrion, eta iaz errepikatu egin zuten. Aurreko bi ekitaldietan 400 ikusle sartu eta beste 300 kanpoan gelditu beharren gertatu zirelako erabaki dute aurten Euskalduna jauregian egitea, 2.000 lagunentzako tokia baitago bertan. Euskal Herriko talderik ez da ariko etzi Euskaldunako oholtza gainean. Etorriko diren zazpiak, «Europan punta-puntakoak» direnak izango dira: Bartzelonako Addictos eta Boogie Bastards taldeak, Parisko Frantastik armada, Lyongo Pockemon, Chavannesko Deep Trip, Londresko One Motion eta Granadako Totales taldea lehiatuko dira.\n'Break dance'-aren talde izaera nabarmenduz\nBreak dance-a normalean pertsona bakarrak egiten duen dantza da baina jaialdiaren antolatzaileek «dantza horren talde izaera» nabarmendu nahi dute, eta horregatik lau edota sei lagunek osatutako taldeek soilik hartu ahal izango dute parte bertan.\nTaularatzea eta koreografia norgehiagoka artistikoa baino gehiago baloratuko dute epaimahaikoek. Horregatik, beren koreografiak osatzeko, agertokiko bitarteko tekniko guztiak taldeen eskura izango dira; argiztapenaz, soinuaz eta efektu bereziez baliatzeko aukera izango dute. «Gaur egungo estetika baten alde egiten dugu apustu, bideo jokoaren eta bideo-kliparen mundura hurbilduz».Talde koreografia, ariketaren zailtasuna, koreografiaren sormena eta baliabide eszenikoen erabilera epaitzeko lanetan hiru aditu ariko dira etzi: Laura Etxeberria Bilboko Fundicion aretoko zuzendaria, Carlos Gil antzerki kritikaria eta Storm break dantzari alemaniar prestigiotsua. Break on stage 04 lehiaketa gazteei zuzendua dago bereziki, «ikus-entzunezkoak eta hip-hopa jarraitzen dituztenentzat» izango da. «Ikuskizunak hip-hop mugimendua ekimen sortzaile, kultura eta dibertigarri gisa ulertzen duten pertsonei iritsi gura du», antolatzaileen hitzetan.\nSortzez, 60ko hamarkadan sortu zen break dantza, kalean, hip-hop kultur adierazpenaren inguruko dantza modalitate moduan.


Azken orduko ahotsa - Alex Uriarte - bizkaie.biz\nAlex Uriarte\t2019-05-28 14:17\nLantokian urte luzetan garbitzaile beharretan ibili dan emakumea jubilau egin da.\nHaren ordez, beste garbitzaile gazteago bat dator, egunero-egunero, institutua garbitzen. Baten batek pentsauko dau garbitzaile batek bere gitxieneko eginbeharrak beteten baldin baditu, bardin dala persona bat edo beste bat izatea egunero inguruan zapia, erratza eta lanbasea pasetan. Baina, honetan be, beste edozein ogibidetan jazoten dan moduan, eginkizunen ganetik personak dagoz eta bakotxak emoten deutso egunerokoari hain preziadua dan balio erantsi txiker eta igeskor hori.\nLantokian urteetan garbitzaile ibili dan emakumea kantari fina da eta, zorua garbitu bitartean, beti abesten eban: eztikiro, samur. Haren doinua entzutean konturatzen ginan bazala bistea ordenagailutik, apunteetatik edo arbeletik altxau eta etxera joateko ordua. Geure egunerokoan txertatuta egoan soinua zan, Pavloven txakurra bagina lez, egunerokoa gozoagoa egiten eban melodia maitea. Goizeko oilarraren kukurrukuaren edo arrastiko eleizako kanpai-hotsaren antzera, egokion doinua emoten eutson haren ahotsak egunaren une jakin bati.\nLantokian urteetan garbitzaile ibili dan emakumeak landareak maite zituan, eta institutu osoko ikasgela bakotxaren mahai ganean landararen bat eukan ipinita, maitasun osoz. Berak baino ez ekian ondo zein landareri jatorkon hoba eraikinaren hegoaldea ala iparraldea; berak baino ez ekian zehatz zein landare motak behar daben ur gehiago, zeintzuk eukien itota hilteko arriskurik handiena, gehiegi ureztatu ezkero. Ha ez dagoanetik, zimel eta idor dago nire mahai ganeko landarea. Garbitzaile lanetan dabilen neska barriak dezente ureztatzen dau, baina nik uste urteetan garbitzaile ibili dan emakumearen ahots samurra falta jakola landareari be, abesteaz gan, ondo baitakit landarei be berba egiten eutsela, ingurua atondu bitartean.\nBeharren ganetik, personak dagoz, eta persona bakotxak nortasun propioa emoten deutso egunero egiten daben lanari. Nire mahai ganeko landareak nahiko zimel dagoz orain, eta autortu behar dot neuk be zeozeren faltea igarten dodala egunero, lanean nagoan azken ordu erdi horretan; korridorean agertuko ete dan ikusteko, ikasgelako atetik burua ataraten dodanero, doinu bat sentiduten dot faltan nire bularraren erdialde epel horretan. Eta orain jaubetzen naz musika harek nire arimearen zati bat ureztatzen eta aberasten ebala, urak landareari bizitzea emoten deutson neurrian.


kritiken hemeroteka » Itzaleko errainua\n« Bertsolariaren jokoa eta jolasa | Kontuak »\nItzaleko errainua / Iñaki Garmendia / Haranburu editor, 1985\nItzaleko errainua Iñaki Camino / Argia, 1986-02-02\nAzken bolada honetan “Halamiren” eta “Elika” idatzi zituen Iñaki Garmendiak beste bi liburu atera ditu aurten. “Itzaleko errainua” izeneko nobela antzeko hau eta “Beila Gorria” deitu liburua.\nGotzon Aleman gartzelan egon zenaren kantu batean oinarritu da kapituloak egiteko. Izan ere, preso bat dugu nobelako protagonista. Preso horrek askatasuna lortzen du eta aste bete inguru pasatzen du Zarautzko hotel batean gartzelan gertatutakoaz diarioa egiteko. Han maitasunaren ziztada pairatu beharko du. Nobela noski, aurrera doa.\nGarrantzitsuena ez da mamia hala ere, mami honi eman nahi izan dion forma baizik. Preso horrek berebiziki prolema sikolojikoak dauzka iraultzak suponitzen duen guztiarekin. Ez du iraultzaz landa dagoen inolako gozamenik nahi, honek iraultzari kalte egiten diolakoan, horregatik sekulako zalantzak eta marea biziak dauzka bere buruan barrenen, nobela guztia ia ia hauen bilduma izaki. Une bateko 20 segundutatik 2 eta 3 orrialde ateratzen ditu idazleak oroitzapena, zalantzen borbora eta beste dela medio, barne behaviorismo objetiboa bailitzen. Sentsazioak izugarri jazten ditu egileak. Gure protagonista ezin sinistuzko puntuetaraino iristen da bere konpromezu politikoan, eta hala gertatzen da nobela hau.\nHizkeraren aldetik, Garmendiak ohiturik gauzkanez, lexiko zaila, morfologia ez ohizkoa eta sintaxi bihurria.


ikasbil.eus: Aldizkari Digitala: Salvador Dalí i Domènech\nAndré Bretonek surrealismoaren ezugarririk nagusienak definitu zituen Surrealismoaren manifestuan (1924): amets eta inkonszientetik edanez, pentsamenduaren benetako funtzionamendua adierazten duen automatismo psikikoa, betiere arrazoimenaren eta kezka estetiko eta moral ororen eraginetik aske. Izen handiko artisten artean Salvador Dalí pintore katalana dugu.\nSalvador Dalík, Figueres-eko notario baten seme zenak, umetatik heldu zion margo eta marrazkien zaletasunari. 1922an Madrilen Arte Ederretako ikasketak hasi zituen. Orduan ezagutu zituen Federico Garcia Lorca eta Luis Buñuel hamaika egitasmo abangoardistetan bidelagun izan zituenak.\nMadrilen ikasi eta gero, Kataluinan hainbat hitzaldi eta eztabaida artistiko berrizaleetan parte hartu zuen, baina, berehala joan zen Paris aldera eta bertan hango idazle eta pintore surrealisten taldeek ederki hartu eta kide bihurtu zen. Ordukoak ditu, El gran masturbador, L'espectre del sex-appeal, El joc lúgubre eta La persistència de la memòria, surrealismoaren eredurik entzutetsuen bilakatzeko balioko diotenak.\nBigarren Mundu Guda hasi zenean, Dalí eta Gala Estatu Batuetara joan ziren bizi izatera. Han arrakasta handia lortu zuen lan errealista eta ametsezkoekin. Urte haietan liburu bat ere idatzi zuen: Vida secreta de Salvador Dalí, eta zinea, antzerkia, balleta eta operan lan ugari egin zituen. 40ko hamarkako lanik garrantzitsuenak Autoretrat tou amb bacó fregit, La panera del pa, Leda atòmica, eta La Madonna de Portlligat dira.\nGaraiko pintorerik famatuena zelarik, 1948an Europara etorri zen, bere etxera, eta Portlligat-eko tailerrean denbora luzez aritzen zen lanean.\n50 eta 60ko hamarkadetan, ordea, erlijioa, historia eta zientzia gai harturik landu zituen bere obrak, handiak, formatu handikoak zirenak. Esaterako, Crist de Sant Joan de la Creu, Galatea de les esferes, Corpus Hipercubus, El descobriment d'Amèrica de Cristòfol Colom eta L'últim sopar.\nHurrengo urteetan, Salvador Dalík Dalí Antzoki-Museoa sortu zuen bere jaioterrian, Figueres-en. Bertan ageri dira bere obrarik eredugarrienak, hasiera-hasierakoak, surrealismoaren urratsei jarraiki egindakoak, eta baita bere azken urteetako lanak ere.\nSalvador Dalí i Domènech margolariaren lanak


Batzordeak Google bilatzaileen emaitzetan gardenagoa izan dadin eskatzen dio - EU Reporter\nBatzordeak eta Kontsumitzaileak Babesteko Lankidetzako agintariak, Kontsumitzaile eta Merkatuetarako Herbehereetako Agintaritzaren eta Belgikako Ikuskapen Ekonomikorako Zuzendaritza Nagusiaren gidaritzapean, gutuna bidali diote Google-ri gardentasun handiagoa izan dezaten eta EBko legedia betetzeko eskatuz. Kontsumitzaileek jakin behar dute Google-ren lineako bilatzailean egindako bilaketaren emaitzak nola sailkatzen diren eta ordainketek rankingean eragina izan dezaketen. Google-n erakutsitako hegaldien eta hotelen prezioak behin betikoak izan beharko lirateke eta aldez aurretik zentzuz kalkula daitezkeen tasak edo zergak jaso behar dituzte.\nGainera, Google-k Google Store dendako baldintza estandarrak berrikusi beharko lituzke, Kontsumitzaileen Babeserako Lankidetzako sareak ikusi baitzuen, kasu batzuetan, eskubideen desoreka nabarmena dagoela dendariaren eta kontsumitzailearen artean, azken honen kalterako. Gainera, Kontsumitzaileen Agintariek kontsumitzaileen babeserako arauak urratzen dituzten edukia salatzen dutenean, Google-k eduki hori atzitzea azkarrago kendu edo desgaitu beharko luke.\nDidier Reynders Justizia komisarioak zera esan zuen: "EBko kontsumitzaileak ezin dira engainatu bilatzaileak motorrak oporrak antolatzeko erabiltzen dituztenean. Kontsumitzaileei ahalmena eman behar diegu informazio gardena eta inpartzialean oinarritutako aukerak egiteko ".\nGoogle-k datozen bi hilabeteetan Batzordeari eta CPC agintariei praktiketan izandako aldaketen jarraipena eta jakinarazpena egingo die. Batzordeak kontsumitzaileen agintari nazionalak lagunduko ditu Google-ren erantzuna ebaluatzen, haien webguneak eta zerbitzuak aldatzeko konpromisoak kontuan hartuta. Google-k hartutako konpromisoak nahikotzat jotzen ez badira, jarraipen elkarrizketa egingo da. Agintari nazionalek, azkenean, zigorrak ezartzea erabaki dezakete. Informazio gehiago aurkituko duzu hemen.


OMEk Espainiako zentro bat izendatu du faxoliasiari buruzko gaitasun aitortuak dituen munduko zentro bakartzat | Consumer\nOMEk Espainiako zentro bat izendatu du faxoliasiari buruzko gaitasun aitortuak dituen munduko zentro bakartzat\nAhaztutako gaixotasun tropikalen aurkako prebentzioan eta borrokan Espainiak duen estrategia aintzat hartzen du.\nMunduko Osasun Erakundeak (OME) Valentziako Unibertsitateko Parasitologia Unitateari “WHO Collaborating Centre” deritzona aitortu dio. Hiru ikerketa-taldek osatzen dute unitatea, eta Carlos iii.a Osasun Institutuko Gaixotasun Tropikalen Ikerketa Sareko (RICET) kide dira. Horrek esan nahi du “fascifasiasia” duen munduko zentro bakarra dela.\nJakinarazpen horrek “esan nahi du ahaztutako gaixotasun tropikalen aurkako prebentzio- eta borroka-estrategia espainiarrak emaitzak eman dituela nazioartean”, nabarmendu zuen RICETeko koordinatzaile nazionalak, Agustín Benito Llanesek. Haren iritziz, albiste horren ondorioz, “sendotuta dago RITEC, eta ikertzaile askoren lana aintzat hartzen da”. Era berean, gogorarazi zuen izendapen hori gaixotasun horri buruzko 25 urteko ikerketa-lan “zabalean” eta RICETeko zenbait ikertzaile-taldek eta arazoa aurkezten duten ingurune tropikaleko herrialdeek lankidetzan parte hartzearen ekarpenean oinarritzen dela.\n“Giza faszioliasiak hainbat kontinentetako osasunean duen garrantzia frogatu dute, bai epidemia egoeretan, bai endemia handietan. Emaitzak nazioarteko zientzia-aldizkari onenetan argitaratu dira”, erantsi zuen. Zentroa Santiago Mas-Coma irakasleak zuzenduko du. Halaber, María Dolores Bargues doktorea (transmisioan eta bektoreetan aditua) eta María Adela Valero doktorea (diagnostikoaren eta immunopatologiaren arduraduna) arduratuko dira epidemiologiaren eta kontrolaren inguruan.\nFaszioliasia gaixotasun infekzioso horietako bat da, “arreta galdu edo ahaztuta” egon ohi dena, gibelaren barruan garatzen den helminto-multzoko parasito batek sortua eta bere funtzioa ahultzen duena. Parasito hori ur gezako barraskilo txikien bidez transmititzen da. Mundu osoan barreiatzen da, eta gaixotasun horrek kontinente guztietan, batez ere landa-eremuetan, baina baita hiri handietan ere, sortzen dituen arazoak azaltzen ditu. 17 milioi pertsonari eragiten die (batez ere, haurrei eta emakumeei), eta 180 milioi pertsona baino gehiago daude hura harrapatzeko arrisku handian.\nEspainian 400 giza kasu inguru daude diagnostikatuta, gehienak hezeguneetan. Horietan aurkitzen du gehien klaskol bektoreak ugaltzeko ingurunea, eta biztanleek berroago kontsumitzen dute. Baina, gainera, faxoliasia ere hasia da diagnostikatzen etorkinetan, batez ere Andeetako herrialdeetatik datozenetan.\nepidemiak gaixotasun tropikalak parásito-eu prevención-eu


Eusko Jaurlaritzak 2023ko aurrekontuak finkatzeko irizpideak onartu ditu - Ekonomiaren KZ\nEusko Jaurlaritzak 2023ko aurrekontuak finkatzeko irizpideak onartu ditu\nEusko Jaurlaritzak astearte honetan onartu ditu 2023ko aurrekontuaren diseinua gidatuko duten aurrekontu-gidalerroak, “Suspertze ekonomikoa sendotzeko eta etorkizuneko erronkei aurre egiteko” balio behar dutenak. Horrela, aurrekontu “indartsuak, sendoak eta ekonomia eta ongizatea bultzatzeko gai izango direnak” diseinatzearen aldeko apustua egiten da, “Erantzukizunetik eta zorroztasunetik abiatuta”. Gobernuak kontuak egiteko erabiliko den egoera makroekonomikoa berrikusiko du 2022ko hirugarren hiruhilekoan.\nGobernu kontseiluaren osteko prentsaurrekoan, Pedro Azpiazu Ekonomia eta Ogasuneko sailburuak aurrekontuaren gidalerroak azaldu ditu, eta Eusko Jaurlaritzak “aurrekontu-politika bultzatzaile eta arduratsu” bati eusteko ikuspegitik planteatuko dituela azaldu du. Urriaren 25eko Gobernu Kontseiluak aurrekontu-proiektua onartuko du.\nAzpiazuk azpimarratu duenez, sektore publikoak “epe luzerako inbertsioaren eta hazkundearen motor” izaten jarraituko du, “Euskadi ekologikoagoa, digitalagoa eta pertsonengan oinarritua eraikitzeko, genero-ikuspegiaren zeharkako ardatzarekin”.\nAzpimarratu duenez, 2023ko Aurrekontuak osasun pandemiak eragindako krisiaren susperraldia sakontzeko eta Errusiak Ukraina inbaditzearen ondorioak arintzeko helburuaren barruan kokatzen dira.\nGidalerro horiek 2021ean euskal ekonomia % 5,6 hazi zen egoera ekonomikoan onartu dira, eta 2022ko lehen hiruhilekoan “dinamismo” horri eutsi dio; horretarako, urte arteko % 5,7ko hazkundea aurreikusi da. Sailburuak aurreratu duenez, bigarren hiruhilekoari buruzko informazioak ez du pentsarazten hazkunde-erritmoa “nabarmen geldiarazten” ari denik, eta, beraz, lortutako tasa “handia” izango dela aurreratu du.\nZehazki, 2022an BPGren hazkundea 2021ekoa baino moderatuagoa izango dela kalkulatzen da, eta % 4,5ean mantenduko da, langabezia-tasa % 9,5ekoa izango litzatekeelako; 2023an, berriz, hazkunde zenbatetsia % 4,1ekoa izango da, eta langabezia-tasa % 9,1era jaitsiko da.\nFuntsezko teknologien ezarpena bizkortzea\nHala ere, Azpiazuk aurreratu duenez, 2022ko bigarren hiruhilekoko behin betiko datu makroekonomikoak dituztenean eta adierazle sozioekonomiko nagusiak eguneratzen dituztenean, 2022ko hirugarren hiruhilekoan egoera makroekonomikoa berrikusiko da, eta hori hartuko da kontuan kontuak definitzeko.\nAurrekontuen apustuen artean, funtsezko teknologien ezarpena bizkortzea egongo da, hala nola 5G konektibitatea, hezkuntza “inklusibo, ekitatibo eta kalitatezkoaren” aldeko lana, edo lehen mailako arreta indartzea eta Osakidetzako egiturazko plantilla indartzea, enpleguan eta gizarte-babesean eragiteaz gain.\nEra berean, Azpiazuk nabarmendu du Eusko Jaurlaritzak “konpromiso sendoa” duela aurrekontuen egonkortasunaren alde. Adierazi duenez, hazkunde ekonomikoaren garaian, Gobernuak “kontu publikoak onbideratzen” ahalegindu behar du, eta gastu publiko arruntaren igoerak ekonomiaren hazkunde potentzialaren bideari eta diru-sarrera publikoen hazkunde estrukturalari batzearen aldeko apustua egin du.\n“Ez da komeni diru-sarrera publikoen gehikuntzak erabiltzea, ezta egoeraren araberako izaera duten eta ekonomiaren hazkundeari lotuta dauden zorpetze-potentziala ere, egiturazko gastu publiko arrunta handitzeko”, adierazi du Azpiazuk, eta ukatu egin du diru-sarrera publikoen zifrak “aldatzen” dituzten eta “arrazoi iragankorrak” dituzten elementuak gastu publikoa handitzeko kalkulu-oinarria direnik.\n← Euskadi, EBri buruzko hurrengo goi-bilera autonomikoaren egoitza\nBilbok Espainia-Estatu Batuak Foroaren XXVI. edizioa hartuko du uztailaren 1ean eta 2an →


Badok | Disko kritika: “Ateak” (Saioa)\nDisko kritika: “Ateak” (Saioa)\nSaioa Garinek, ohikoa duen bezala, zarata handirik egin gabe kaleratu du Ateak hirugarren disko luzea (Egilea editore, 2019). Oraingoz, formatu digitalean, Bandcamp plataforman baino eskuratu ezin dena. Ez dirudi gehiegikeria esateak euskal kantugintzan oin puntetan dabilela. Sei urtetik behin kaleratzen dituen diskoek argi pixka bat zabaldu, agertu eta berriro desagertzen baita, nonbaiteko sutondoan, etorri bezala, oihartzun handirik gabe. Atzean, berriz, ahots hautsiarekin kontatutako istorio txiki, intimo, gordinen sorta bat uzten du kantu bihurtuta, eta gero joan egiten da. Denbora igarotzen da tartean, eta luzea, luzeegia, ia eternala gertatuko zaio tartea belarri fina duen entzuleari. Baina etsipenik ez; noizbaiteko udazkenarekin, ezin beste moduren batera izan, neguaren atarian, itzuliko baita Saioa, larrua kizkurtuko dizun beste kantu-sorta bat besazpian, eta dozena bat aukera berri edukiko duzu barrura begiratzeko.\nAzkar sumatuko diozu iritsi dela, Legorretakoak oso estilo jakina baitu, batik bat kantaeran, baina baita kantuak egiterakoan ere. Ez, ez da oso akademikoa haren kantatzeko modua; afinazioaren erabilera, adibidez, ez da oso ortodoxoa. Batzuetan kantatzea bera kosta egiten zaiola dirudi; beste batzuetan, ordea, indar izugarri bat sumatzen duzu borborka, tonuari maila bat gehitu eta ahotsa igotzen duenean. Bai, garrasi egiteko oso modu berezkoa du Saioak, sotila baina indartsua.\nKantuetan, berriz, melodia ederrak eraikitzen ditu, zuzenak. Sinpleak eta hauskorrak dirudite, baina ez utzi engaina zaitzan, zubi bikaina baitira Saioa kantu-idazlearen poetika argiarentzat, itxurakeria eta amarru gabearentzat. Alor horretan ere lan ederra egiten baitu musikariak. Adibideak ez dira falta disko honetan: “Konturatu gabe”-ren lelo melodikoa, edo “Oihukatzen du”-k hartzen duen letania kutsua, edo bals erritmoan doan “Bizimina”-ren bukaeran errepikatzen den «bizitza motza baita hegoak ximurtzen uzteko» hori, edo “Gau bat” kantuaren melodia puska…\nDisko biluzia da, baina honetan ere ez zaitzala itxurak engaina, kantuen moldaketak detailez beteta baitaude. Joseba Irazokik eta Felix Buffek bikain erakusten dute badakitela bere trebezia eta maisutasuna kantuaren mesedetan jartzen eta ez alderantziz. Ia-ia edozein generorekin molda daitezke, eta bikain inguratzen dira, batez ere Berako multi-instrumentista, Saioaren giro, mundu, esparru jakin horretara, diskoa jantziz, josiz… Irudikatu beharko dugu beste sei urte beharko ditugula hurrengorako; beraz, poliki dastatu, Saioaren diskoak ez baitira azkar entzutekoak.\n«Musikari hauekin edozein estilo egin ahal dut»\n“Udaberriko eguzki”, Joseba Irazoki eta Lagunen singlea\nWillis Drummond, fotogramaz fotograma\nETIKETAK:Felix BuffJoseba IrazokiSaioaSaioa Garin\n"Entelekiatik errealitatera pasatu ginen, eta hemen gaude"\nZelai Ariztin zuzenean (2021.06.11)\n"Audienceren estilo guztiak biltzen ditu disko honek"\nBilatu Aukeratu hilabetea 2021(e)ko ekaina (47) 2021(e)ko maiatza (72) 2021(e)ko apirila (62) 2021(e)ko martxoa (67) 2021(e)ko otsaila (54) 2021(e)ko urtarrila (50) 2020(e)ko abendua (63) 2020(e)ko azaroa (71) 2020(e)ko urria (75) 2020(e)ko iraila (50) 2020(e)ko abuztua (8) 2020(e)ko uztaila (47) 2020(e)ko ekaina (74) 2020(e)ko maiatza (59) 2020(e)ko apirila (74) 2020(e)ko martxoa (77) 2020(e)ko otsaila (66) 2020(e)ko urtarrila (54) 2019(e)ko abendua (59) 2019(e)ko azaroa (88) 2019(e)ko urria (67) 2019(e)ko iraila (71) 2019(e)ko abuztua (5) 2019(e)ko uztaila (43) 2019(e)ko ekaina (58) 2019(e)ko maiatza (51) 2019(e)ko apirila (55) 2019(e)ko martxoa (66) 2019(e)ko otsaila (44) 2019(e)ko urtarrila (69) 2018(e)ko abendua (58) 2018(e)ko azaroa (95) 2018(e)ko urria (70) 2018(e)ko iraila (45) 2018(e)ko abuztua (10) 2018(e)ko uztaila (35) 2018(e)ko ekaina (48) 2018(e)ko maiatza (55) 2018(e)ko apirila (53) 2018(e)ko martxoa (57) 2018(e)ko otsaila (62) 2018(e)ko urtarrila (48) 2017(e)ko abendua (59) 2017(e)ko azaroa (81) 2017(e)ko urria (61) 2017(e)ko iraila (37) 2017(e)ko abuztua (19) 2017(e)ko uztaila (31) 2017(e)ko ekaina (48) 2017(e)ko maiatza (65) 2017(e)ko apirila (44) 2017(e)ko martxoa (51) 2017(e)ko otsaila (33) 2017(e)ko urtarrila (47) 2016(e)ko abendua (43) 2016(e)ko azaroa (87) 2016(e)ko urria (51) 2016(e)ko iraila (29) 2016(e)ko abuztua (4) 2016(e)ko uztaila (22) 2016(e)ko ekaina (34) 2016(e)ko maiatza (54) 2016(e)ko apirila (53) 2016(e)ko martxoa (45) 2016(e)ko otsaila (43) 2016(e)ko urtarrila (52) 2015(e)ko abendua (59) 2015(e)ko azaroa (76) 2015(e)ko urria (63) 2015(e)ko iraila (49) 2015(e)ko abuztua (5) 2015(e)ko uztaila (17) 2015(e)ko ekaina (29) 2015(e)ko maiatza (39) 2015(e)ko apirila (31) 2015(e)ko martxoa (57) 2015(e)ko otsaila (53) 2015(e)ko urtarrila (39) 2014(e)ko abendua (64) 2014(e)ko azaroa (58) 2014(e)ko urria (45) 2014(e)ko iraila (44) 2014(e)ko abuztua (10) 2014(e)ko uztaila (28) 2014(e)ko ekaina (60) 2014(e)ko maiatza (36) 2014(e)ko apirila (3)


2022ko Inauterietako Sari Nagusia Eureka konpartsarentzat\nHirugarren urtez jarraian, Inauterietako Sari Nagusia Eureka konpartsarentzako izan da. "Buscando a Nemo" gaiaren eszenaratzea epaimahaiaren onarpen handiena lortu duena izan da. 2022ko Umorearen Sari Nagusia berriz, Bóveda Gazte Elkartea konpartsarentzako izan da, "Su Artifizialak" gaiarekin. Urnietako Oianume jatetxean atzo, martxoak 4, egindako afarian banatu ziren sariak.\nSan Telmo Museoak Flamenco experimental. Rosario Escudero performancea aurkeztuko du\nDatorren ostegunean aurkeztuko da San Telmo Museoan Flamenco experimental. Rosario Escudero performancea. Performance honetan, Rosario Escuderoren Expresión plástica del cante jondo. Flamenco experimental pieza artistikoari egindako ikerketa-lana aurkeztuko da.\nDonostia Kulturak 2021eko Memoria argitaratu du\nDonostia Kulturak 2021eko Memoria argitaratu du. Ez da urte normala izan, eta kultur ingurunearekin izandako konpromisoa nabarmendu dugu, 5 milioi euro inbertitu baitira zuzenean sorkuntza babesteko, batez ere bertako sorkuntza.\n2022ko Poesialdia: Donostiako Poesiaren Astea izango dugu martxoan\nMartxoaren 21ean ospatzen den Poesiaren Nazioarteko Eguna dela eta, Donostia Kulturak Poesialdia prestatu du Victoria Eugenia Club, Ernest Lluch Kultur Etxea eta Liburutegi Nagusian. Programaren muina 21etik 25era prestatu da, baina bi hitzordu izango ditugu aurretik, hilaren 11n eta 18an.\n2022ko Antzerkigintza Berriak programarako proposamenak aurkezteko epea ireki da\nGasteizko Principal Antzokiak, Bilboko Arriaga Antzokiak eta Donostiako Victoria Eugenia Antzokiak, seigarren urtez, Antzerkigintza Berriak programa jarri dute abian, sortzen ari diren antzerkigileei eta beste arlo artistiko batzuetatik etorrita (literatura, zinema...) sormen eszenikoan menturatu nahi duten sortzaileei antzerkiaren ingurunera hurbil daitezen errazteko asmoz. Izena emateko epea 2022ko martxoaren 31n amaituko da, 18:00etan.\n2022ko Emakumearen Nazioarteko Egunaren harira hainbat ekitaldi martxo hasieran\n2022ko inauteriak: Urrezko Sardina Inauterietako boluntario talde historikoari\n2022ko Donostiako Inauterien konpartsek batzar nagusian bildurik gaur, martxoak 2, Inauterietako boluntarioen talde historikoari Urrezko Sardinaren saria ematea erabaki dute, urte askotan Donositako Inauterien alde egindako lanagatik. Jose Luis Astigarraga, Jose Luis Rodriguez, Amaia Idiazabal, Alberto Garcia, Paqui Motiño eta Angel Arnedo.\nLatorrizko Arrain Hezurra, hutsik geratu da.\n2022ko inauteriak: Urrezko Sardina Inauterietako boluntario talde historikoari.\nGaur, martxoak 2, Donostiako 2022ko Inauterietako Konpartsek Inauterietako boluntarioen talde historikoari Urrezko Sardinaren saria ematea erabaki dute, urte askotan Donostiako Inauterien alde egindako lanagatik. José Luis Astigarraga, José Luis Rodríguez, Amaia Idiazabal, Alberto García, Paqui Motiño, Ángel Arnedo.\nLatorrizko Arrain Hezurra hutsik geratu da.\nHorman Poster-en 'Antigone edo ezetzaren beharra' antzezlanak irabazi du XXII. Donostia Antzerki Saria\nHorman Poster kolektiboaren Antigone edo ezetzaren beharra antzezlanak lortu du Donostiako Udaleko Euskara Zerbitzuak eta Donostia Kulturak antolaturiko XXII. Donostia Antzerki Saria. Lan hori da 2021ean helduentzako Donostian antzerki konpainia profesional batek euskaraz eskainitako antzezlanik onena.\nEpaimahaiaren esanetan, Antigone obra klasiko ezin garaikideagoa da eta ezinbestekoa zen haren oihartzunak euskaraz entzunaraztea. Bertsio libre honek mendeetako gatazka ebatzi gabeak oholtzaratzen ditu, begirada umoretsu bezain tragikoz.\nPatio de un parador, Elena Brockmannen margolana, San Telmo Museoko Arte Ederretako aretoetan ikusgai\nSan Telmo Museoak Patio de un parador, Prado Museoak 1901ean egindako gordailua, jarri du ikusgai Arte Ederretako aretoetan. Margolan hau museoan sartu zen emakume batek margotutako lehen obra izan zen.\nSan Telmok familia tailerrekin hartuko du parte Euskal Kostaldeko Museoen Hilabetean\nSan Telmo Museoak familia tailerrekin hartuko du parte martxoan ospatuko den Euskal kostaldeko museoen hilabetean.


Pentsioak eSTADISS: Pentsioen estatistikak 1cef6bba-d715-43b8-b994-1cf12ff91314 Pentsioak 3a45054d-d3a2-4c9d-80c9-4d3a0efd41b2\nEstatistika-datuak kontsultatu herritarrak hautatutako parametroen arabera. Kontsultatutako datuak Excel- edo testu-fitxategi batera esportatu\nInformazioari aplikatzeko iragazkiak. Hirugarren eta azken pausoan, erabiltzaileak aukera izango du aurreko parametroen arabera eskatutako informazioa kolektibo jakin bati atxikita gera dadila ezartzeko.\nHiru pauso horiek amaitu ondoren, eta luzatuko den galderari erantzun ostean (kontsulta masiboak baztertzeko ezarritako captcha), informazioa pantailan agertuko da, erabiltzaileak hautatutako parametroen arabera. Informazio hori norberaren ordenagailura esportatzeko aukera egongo da, Excel edo CSV fitxategien bidez.


Supercremalleras - Kulturklik\nGernika-Lumo 2021(e)ko Apirilak 16\nSupercremalleras rock taldea 2019an sortu zuten Gorka Etxeberriak, Daniel Westek, Unai Markinak eta Julen Alberdik.\nBere ideia argia da: "Bere pasioaz gozatzea eta soinu gitarrerozko abestiak eta melodia itsaskorrak sortzea". Ideia horrekin sortu ziren taldearen lehen abestiak. Urte horretan bertan, Querer sin querer EParen parte izango diren bandaren lehen abestiak argitaratuko dituzte. Lan honekin Astran (Gernika) debuta egin zuten 2019ko irailean.\nSupercremalleras deiturarekin eszenatokietan lehen agerpena izan ondoren, Iparragirre Rock Elkarteko entsegu-lokalean sartuko dira buru-belarri, taldearen lehen LPa izango den honetan lan egiteko.\n2021eko otsailean "Gominolas" kaleratu zuten, diskoaren lehen single gisa. Abesti berriekin harremanetan jartzeko lehen kontzertuak izan ondoren, daukaten helburua da diskoa argitaratzea datorren udara begira eta aurkezpen bira prestatzen hastea.


Madrilgo Kongresuak Mateo baztertu du RTVEko zuzendari izateko | Bizigiro | Berria\nMadrilgo Kongresuak Mateo baztertu du RTVEko zuzendari izateko\nBerriz geratu da agerian Espainiako Gobernuaren ahulezia legebiltzarrean, eta berriz ere irrati-telebista publikoaren behin-behineko buruzagitza izendatzeko ahalegin batean, zazpigarrenean.\nSaio berezia egin zuten atzo Madrilgo Kongresuan, RTVEko administratzailea aukeratzen saiatzeko. Horretarako, Rosa Maria Mateo aurkeztu zuen PSOEk, eta hura aukeratzeko sostengua «lotua» zuela adierazi zuen. Haatik, Mateok ez zuen lortu diputatuen bi herenen botoa. Kongresuak 350 ahulki ditu, eta 168 boto baino ez zituen eskuratu —176 behar zituen—. Hautagaiak, besteak beste, PDeCat alderdiaren zortzi botoak behar zituen, eta, atzo, horietako lauk bakarrik hartu zuten parte bozketan.\nArautegiaren arabera, lehen bozketan huts egiten duenean, hautagaiak bigarren aukera du 48 orduren buruan. Bihar egingo dute berriz Mateoren inguruko bozketa, eta orduan gehiengo absolutua baino ez du beharko.\nPSOEk, printzipioz, Podemosen eta EAJren sostengua du, baina PDeCat alderdiaren botoak ezinbestekoak izango dira berriz biharko bozketan. «Gobernuak ez du pentsatu ere egin nahi Rosa Maria Mateok babesik ez lortzea», esan du Isabel Zelaa gobernuaren eledunak.


Sufrimendua moreentzat, egonkortasuna arrosentzat : Oarsoaldeko Hitza\nSufrimendua moreentzat, egonkortasuna arrosentzat\nLarunbatean hondoa jo arren, moreek egoera iraultzea lortu zuten atzo eta arerio nagusiak atzean uztea lortu zuten. San Juan-Koxtaperen hiru traineruen helburuak bestalde, zehazten hasiak dira.\n4. kaletik aritu zen San Pedro larunbatean. Argazkia: Sanpedrotarra A.E.\nAsteburu honen ostean bi gauza argi dituzte San Pedron; geroz eta ageriagokoa da, aurtengo denboraldia gogorra izango dela eta beheko postuetan ibiliko direla borrokan. Atzoko estropadan ordea, amorerik ez dutela emango eta maila mantentzeko gai direla erakutsi zuten.\nSantanderrek hartu zuen asteburuko Eusko Label Ligaren lehen estropada. Sanpedrotarra Arraun Elkarteko buruek aurreikusitakoa bete zen, San Pedrok gogotik egin beharko du lan aurten, maila ez galtzeko. Azkenekoak izan ziren moreak larunbateko estropadan, gainbehera baten ondorioz. Sendo hasi ziren Mikel Arostegiren mutilak eta bigarren luzea hasterakoan, 9. postuan ziren. Azken bi luzeetan, baina, ez ziren ongi moldatu pasaitarrak eta amaiera estua izan bazen ere, 12. postuan bukatu zuten, azkenak alegia. 20 minutu eta 19 segundo behar izan zituzten sanpedrotarrek estropada burutzeko, Lekittarrak baino bi segundo gehiago besterik ez. Hondarribiak irabazi zuen bandera.\nKolpe gogorra izan zen larunbatekoa, baina egoera iraultzeko gai izan ziren moreak, atzo Lekeitioko uretan dezente hobeto moldatu ziren eta. Bere txandako bigarrenak izan ziren, Kaikuren atzetik eta Lekittarra zein Astillero atzean utziz. Badirudi bizkaitarrak eta kantabriarrak izango direla San Pedrok izango dituen arerio nagusiak. Guztira 20 minutu eta 31 segundoko denbora eta 10. postua moreentzat. Santurtzik ezustekoa eman zuen Lekeition garaipena lortuta, Juan Mari Lujanbio sanjuandarra patroi zutela. Sailkapen orokorrean 11. postuan da Libia 8 punturekin.\nArrosak egonkortzen ari dira\nBaionako Atturri ibaiak ETE eta KAE1 ligen estropadak hartu zituen larunbatean. San Juan-Koxtape Arraun Elkarteak traineru bana du liga bakoitzean eta era guztietako emaitzak izan badituzte ere, orain arte ikusitakoa egonkortzen ari dela dirudi.\nMutilen A traineruak goiko postuetan lehiatzeko moduan dabilela frogatu du berriz ere. Larunbatean laugarren izan ziren, Zarautzeko Enbataren atzetik, 19 minutu eta 47 segundoko denborarekin. Sailkapen orokorrean, 3. da San Juan-Koxtape Arraun Elkartea.\nBatelera berriak, bestalde, gazteak izan arren, txukun aritu daitezkeela erakutsi zuten Baionan. 7. bukatu zuten Guruzne Azpirozen arraunlariak, baina bi segundoko lehia bizian aritu ziren Hernani eta Deustuko traineruekin. Emaitzak apalak izan arren, nabarmendu beharra dago arraunlarien betaz besteko adina 18 urtekoa dela.\nLarunbatean KAE2k estropada antolatu zuen Castro Urdialesen, Kantabrian. San Juan Koxtaperen bigarren ontzia bertan izan zen. Aurreko astean bezala, 9. postuan bukatu zuten sanjuandarrek. Sailkapen orokorrean ere, 9. izaten jarraitzen dute.


Euskal merkataritzako sariak - Eusko Jaurlaritza - Euskadi.eus\nOnartutako desgaitasun bat izatea\nEnplegua lortzeko zailtasun bereziren bat izatea\nZerbitzu medikoen premia izatea\nErrenta-maila (PFEZ) egiaztatzeko, dagokion dokumentazioa aurkeztu beharko duzu PFEZ aitorpena egiteari aitortu beharra baduzu ala ez.\nSeme-alaba edo ardurapeko adingaberen baten zaintza edo jagoletza izatea\nBizikidetzako unitatea zein kidek eratzen duten jakinaraztea\nTerrorismo biktima izatea egiaztatzeko | Terrorismoaren biktima izatea\nGenero-indarkeriaren biktima izatea\nFamilia ugaria izatea\nOharra: Familia ugariaren titulua:\nEuskal Autonomia Erkidegoan, foru-aldundiek ematen dute.\nFamilia ugaria dela egiaztatzen du, eta eskubidea ematen du onura jakin batzuk jasotzeko.\nSeme edo alaba zaharrenak 21 urte betetzen dituen arte balio du (edo 26 urte betetzen dituen arte, ikasten ari bada), baldin eta familia barruan aldaketarik gertatzen ez bada.\nFamilia ugariaren egiaztagirian, titulu horren iraungitze-data agertzen da. Data horren aurretik berritu behar da dokumentua; bestela, balioa galduko du.\nAraudia AGINDUA, 2018ko abuztuaren 7koa, Turismo, Merkataritza eta Kontsumoko sailburuarena, 2018. urteko euskal merkataritzako sariak emateko deialdiaren oinarriak arautzen dituena\nLana lortzeko zailtasuna egiaztatzeko, dokumentu hauek aurkeztu behar dituzu:\nLanbide-Euskal Enplegu Zerbitzuak egindako txostenaren kopia eskaneatua (PDF formatuan).\nEuskal Osasun Zerbitzuko medikuek emandako ziurtagiria\nZerbitzu medikuen premia duzula egiaztatzeko, dokumentu hauek aurkeztu behar dituzu:\nEuskal Osasun Zerbitzuko medikuek emandako ziurtagiriaren kopia eskaneatua (PDF formatuan). Ziurtagiri horretan, hau adierazi beharko da:\nInplantearen premia, hobekuntza eta, hala badagokio, errehabilitazioa.\nZerbitzu hori osasun-babes publiko arruntaren parametroen barruan ez dela sartzen.\nPertsona fisikoen diru-sarreraren ziurtagiriaren kopia eskaneatua (pdf formatuan). Ziurtagiri hori dagokion zerga-administrazioak emango du.\nKontzeptu guztiengatik jasotako sarrera gordinen ziurtagiriaren kopia eskaneatua (PDF formatuan). Ziurtagiri hori enpresak edo enplegatzaileak emango du.\nDiru-sarreren ziurtagiriaren kopia eskaneatua (PDF formatuan). Ziurtagiri hori erakunde ordaintzaileak emango du.\nBesteren konturako langilea izanez gero, diru sarrera egiaztatzeko dokumentu hau aurkeztu behar duzu:\nEnpresak edo enplegatzaileak igorritako sarrera- gordinen ziurtagiriaren kopia (PDF formatuan)\nEskatzailea eta semea, alaba edo ardurapeko adingabea (azken hori inskribatuta baldin badago) ageri diren familia-liburuko orrien kopia eskaneatuak (PDF formatuan).\nSeme, alaba edo ardurapeko adingabearen zaintza eta jagoletza emateko ebazpen judiziala\nBanantze, dibortzio edo deuseztasun kasuetan, dokumentu hauek aurkeztu behar dituzu, egiaztatzeko semearen, alabaren edo ardurapeko adingabearen zaintza:\nSeme, alaba edo ardurapeko adingabearen zaintza eta jagoletza emateko ebazpen judizialaren kopia eskaneatuta (PDF formatuan).\nAdopzio, tutoretza edo harreraren ebazpen judiziala\nAdopzio, tutoretza edo harreraren kasuetan, dokumentu hauek aurkeztu behar dituzu, egiaztatzeko semearen, alabaren edo ardurapeko adingabearen zaintza :\nEskatzailea eta semea, alaba edo ardurapeko adingabea ageri diren familia-liburuko orrien kopia eskaneatuak (PDF formatuan).\nAdopzio, tutoretza edo harreraren ebazpen judizialaren kopia eskaneatua (PDF formatuan).\nBizikidetza-unitatearen errolda-txartela (unitateko kide guztiek azaldu behar dute), formatu elektronikoan; edo txartelaren kopia eskaneatua (PDF formatuan).\nErrolda-bulegoan baja emateko eskabidearen kopia eskaneatua (PDF formatuan).\nTerrorismo biktima erantzukizunpeko adierazpena\nDokumentu hau aurkeztu dezakezu genero-indarkeriaren biktima zarela egiaztatzeko:\nFiskaltzaren txostenaren kopia eskaneatua (PDF formatuan).\nGenero-indarkeriako gertakarien ondoriozko kondena-epaia\nGenero-indarkeriako gertakarien ondorioz, biktima babesteko neurriak ezartzen dituen kondena-epaiaren kopia eskaneatua (PDF formatuan).\nBiktima babesteko agindua\nEskabidea aurkeztean indarrean dagoen biktima babesteko aginduaren kopia eskaneatua (PDF formatuan).\nFamilia ugaria duzula egiaztatzeko, dokumentu hauek aurkeztu behar dituzu:\nFamilia ugariaren agiriaren kopia eskaneatua (PDF formatuan).\nAdministrazioari baimena ematen badiozu familia ugaria (familia ugariaren txartela) duzula egiaztatzeko Familia eta Komunitate Politikarako Zuzendaritzan, ez duzu dokumenturik aurkeztu behar. Adierazi eskabidean Administrazioari baimena ematen diozula.


Lapiko Kritikoa » Mitxelko Uranga: “Zer mamu gorpuztu nahi dugun adostu behar dugu”. (Berria. 2011-10-15)\nBy mitxelko • Oct 16th, 2011 • Category: Albistekaria\nMitxelko Uranga: «Zer mamu gorpuztu nahi dugun adostu behar dugu»\nEuskal kultura ikuspegi filosofikotik aztertu du ‘Espektroak. Gutuna euskalduntasunari buruz’ saiakeran\nJuan Luis Zabala Donostia\nTrilogiako hirugarrena 2012an kaleratuko du. / GARI GARAIALDE / ARP\n«Euskal Herriak behar ditu euskal intelligentsia, euskal pentsalariak»\n«Modernitatearen narrazio guztiak krisian dauden neurrian, euskalduntasuna eta abertzaletasuna ere birpentsatu egin behar dira, eta, horretarako, euskaltzaleok batu egin behar dugu, eta adostu zer-nolako mamua gorpuztu nahi dugun, nahi baldin badugu zer edo zer gorpuztu». Horixe du tesi nagusietako bat Mitxelko Urangaren (Berango, Bizkaia, 1978) Espektroak. Gutuna euskalduntasunari buruz liburuak (Utriusque Vasconiae), egilearen Espektroak trilogiako bigarrenak. Birpentsatze horretan, Urangak oso argi dauka euskarak derrigor egon behar duela, eta ez bigarren maila batera baztertuta.\nEuskal kultura dute gai nagusi eta ardatz trilogiako hiru liburuek, eta «puzzle bat» osatzen dute, egilearen esanetan. «Ez dira bata bestearen jarraian egindako hiru ale. Liburu batek ez du bukatzen jorratzen duen gaia, eta besteek bestelako ikuspegi bat ematen diote gai horri. Edozein ordenatan irakur daitezke, baina elkarrekin lotuta daude». Trilogiako aurreneko liburuan —Espektroak. Euskal ‘terroristak’—, ikuspegi soziologikoa nagusitu zen; bigarrenean, berriz, ikuspegi filosofikoa nagusitzen da, egileak dioenez. Hirugarrenak Espektroak. Euskaldunak Europan izango du izenburu, eta historiari eta antropologiari erreparatuko die bereziki. Trilogiako liburu bakoitzak bere hitzaurregilea ere badu: Joxe Azurmendi, Edu Apodaka eta Imanol Galfarsoro, hurrenez hurren.\n«Lehen liburuan adierazi nuen euskal kultura modernoa hilda dagoela, baina haren mamua bizirik dagoela eta oraindik aukera daukagula gorputz berriak emateko», adierazi du Urangak. Bigarren liburuan, berriz, planteatzen du euskalduntasuna krisian dagoela, birpentsatzeko garaian, eta zer mamu gorpuztu nahi den adosteko unea dela. «Kritika bat egiten diet Nabarraldekoei, eta oro har historizistei, historia baino ez dutelako nabarmentzen, eta beste gauza asko ahaztu; baita lurraldetasuna soilik kontuan hartzen dutenei ere, ez zaidalako nahikoa iruditzen euskalduna izateko muga batzuen barruan bizitzea; Koldo Izagirreren Autopsiarako frogak liburuko aipu bat egiten dut hor: Izagirrek dio nahi duela Euskal Herri bat non margolariek euskaraz margotzen duten, eta ni bat nator horrekin».\n«Ondorioa da zerbait berria asmatu behar badugu ere euskarak hor egon behar duela derrigor, eta euskarak baldintzatzen duela gure mamua», dio Urangak. «Mamua euskara da, eta euskararik ez balego, ez legoke ez mamurik eta ez gorpuzterik. Euskara da abiapuntua, eta gero adostu beharko dugu zer gehiago izan beharko duen kontuan abertzaletasunak, euskalduntasunak edo dena delakoak, hari gorputz jakin bat emateko».\nArgitaratu berri duena «eztabaida pizteko liburu bat» dela dio egileak. «Batzuetan iraganarekin apurtu beharko dugu eta beste batzuetan ez. Baina euskarak izan behar du abiapuntua».\nUtriusque Vasconiaek saiakerak argitaratuz egiten duen lana eta ahalegina laudagarritzat eta eskertzekotzat ditu Mitxelko Urangak. «Euskal Herriak behar du euskal intelligentsia, behar ditu euskal pentsalariak. Betidanik ibili izan gara kanpotarren pentsamenduak aztertzen eta haien atzetik jotzen, eta Utriusque Vasconiae bezalako argitaletxeen beharra dugu». Lapiko kritikoa bloga eta hAUSnART aldizkaria ere oso egitasmo txalogarriak iruditzen zaizkio. «Uste dut azken urteotan gazteak —eta ez hain gazteak— lan handia egiten ari direla pentsamenduaren arloan, oinarri zaharretan oinarrituz baina gauza zahar asko eraldatzen eta iraultzen. Uste dut hor bide polita dagoela egiteko».\nEupalino la perfeccion del vacio on February 12th, 2012 at 5:12 pm:\nEuskal pentsalariak bai, baina ez ideietaz bizi diren eskaleak\nEz nuen uste artikulu baten biografian, idazle batek bere liburu baten erreferentzi egingo zuenik, harrigarria, hazi berri baten behaztopa edo dignitate eferbeszente baten ausardia daukagu aurrean? Zertarako erabiltzen dituzu halako biografia pisutsuak? Zu pentsalaria izan ezkero, zertarako babestu behar zara hainbeste jenderen atzean? Beldurra akaso? Euskal pentsalariak bultzatu behar dira bai, baina lur emankor horretan ernetzen diren lehen haziak produktiboak ez diren belar oportunistak dira, ez dakit zure kasua izango den, baina zure artikuluetan jartzen dituzun curriculum propaganda horiek mesedez ez itzazu jarri, eskalearen planta ematen baitute. Pozgarria da halako orrialdeak suertatzea, baina batzuetan paroan dauden idazleen kooperatiba edo salmenta toki baten antza ematen dute, hitz asko eta gatz gutxi, eta lapiko batean gatzik ez badago zer erakutsiko diogu munduari edo gure buruei. Hey Hey My My\nmitxelko on February 12th, 2012 at 7:18 pm:\nBai, arrazoi osoa duzu Eupalino. Barkatu arkitekto greziar baten izenpean edo mendi azpian zulo handi batean ezkutatu ez izanagatik (zein tontoa naizen, zein azkarra naizen erakusteko nahiko omen zen pertsonai klasiko baten inguruko zer edo zer esan eta besteren bat debalde iraintzearekin); barkatu nire BIOGRAFIAN nik idatzitakoei erreferentzia egiteagatik (ni bai tontoa, zelan ez dut jakin bizitza bizitzatik bereizten), eta barkatu horren BIOGRAFIA pisutsua izateagatik nirea (zelan ez dut ba Belen Esteban-en iritzirik plagiatu.. ni bai tontoa); barkatu oportunistatzat agertzeagatik nire burua (zelan ez dut ba, eztabaidari zer edo zer gehitu baino, besteak iraindu? zelan ez dut ikusi askoz errezagoa dela, besteen iritziei kritika egin baino, edukiarekin zerikusia ez duten tontakeri hutsalak jaurtitzea?); mea culpa! emadazadu tas-tas ipurdian berriz errepika ez dadin! arrazoi osoa duzu, Eupalino, gatzik gabeko lapikoekin ez dago zer erakutsi. Venga, salao!


Ekogunea Ikastaroak eta tailerrak Baratzezaintza ekologikoaren oinarriak (Iraila)\nBaratzezaintza ekologikoaren oinarriak (Iraila)\n2017ko Irailaren 30 (Larunbata)\nKutxa Ekogunea Parkea, Hernani-Rekalde z/g (GI-2132 2.km)\nLehenengo aldiz baratze bat landatu behar denean, duda eta arazo asko sortzen dira. Tailer honetan baratzezaintza ekologikoaren oinarrizko ezagutzak eskuratuko dituzu, baratzean hasteko jakin beharreko gutxienekoak. Ditugun dudak argitu eta beldurrik gabe gure baratza zaintzen has gaitezen!\nIrailak 30, larunbata: 09:30-13:30\n***Parte hartzeko, izena ematea beharrezkoa da.\nBaratze Parke Sareko erabiltzaile berriak\n2017-09-30 2017-09-30 40 Baratzezaintza ekologikoaren oinarriak (Iraila) Baratzezaintza ekologikoaren oinarriak Kutxa Ekogunea Parkea, Hernani-Rekalde z/g (GI-2132 2.km) Ekogunea erreserbak@ekogunea.eus true YYYY/MM/DD


mastodon.jalgi.eus instantziaren erabilera baldintzak eta pribatutasun politika - mastodon.jalgi.eus\nKontuaren oinarrizko informazioa: Zerbitzari honetan izena ematen baduzu, erabiltzaile-izena, e-posta helbidea eta pasahitza sartzea galdetu dakizuke. Profilean bestelako informazioa sartu dezakezu esaterako pantaila-izena eta biografia, eta profileko eta goiburuko irudiak igo ditzakezu. Erabiltzaile-izena, pantaila-izena, biografia, profileko irudia eta goiburuko irudia beti dira publikoak.\nBidalketak, jarraitzea eta beste informazioa: Jarraitzen duzun jendearen zerrenda publikoa da, baita zure jarraitzaileena ere. Bidalketa bat argitaratzean, data eta ordua eta mezua bidaltzeko erabilitako aplikazioa gordetzen dira. Bidalketek eranskinak izan ditzakete, esaterako irudiak eta bideoak. Bidalketa publikoak eta zerrendatu gabeak publikoki ikusi daitezke. Zure profilean bidalketa bat sustatzen duzunean, informazio hori ere publikoki eskuragarri dago. Zure bidalketak zure jarraitzaileei bidaltzen zaizkie, kasu batzuetan honek esan nahi du beste zerbitzari batzuetara bidaltzen dela eta han kopiak gordetzen dituztela. Bidalketak ezabatzen dituzunean, hori ere zure jarraitzaileei bidaltzen zaie. Beste bidalketa batzuk zabaltzea edo gogoko izatea beti da informazio publikoa.\nMezu zuzenak eta soilik jarraitzaileentzako bidalketak: Bidalketa guztiak zerbitzarian gorde eta prozesatzen dira. Soilik jarraitzaileentzako diren bidalketak zure jarraitzaileei bidaltzen zaizkie eta bertan aipatutako erabiltzaileei. Mezu zuzenak soilik aipatutako erabiltzaileei bidaltzen zaizkie. Honek esan nahi du kasu batzuetan beste zerbitzari batzuetara bidaltzen dela mezua eta han kopiak gordetzen direla. Borondate oneko ahalegin bat egiten dugu mezuok soilik baimena duten pertsonek ikus ditzaten, baina beste zerbitzariek agian ez. Hortaz, zure jarraitzaileen zerbitzaria zein den egiaztatzea garrantzitsua da. Jarraitzaileak eskuz onartu eta ukatzeko aukera aldatu dezakezu. Kontuan izan zerbitzariaren operadoreak eta mezua jasotzen duen edozein zerbitzariko operadoreek mezuok ikus ditzaketela eta edonork atera dezakeela pantaila argazki bat, kopiatu edo beste modu batean partekatu.Ez partekatu informazio arriskutsua Mastodon bidez.\nIP-ak eta bestelako meta-datuak: Saioa hasten duzunean, zure IP helbidea gordetzen dugu, eta erabiltzen duzun nabigatzaile edo aplikazioa. Hasitako saio guztiak zuk ikusteko moduan daude eta ezarpenetan indargabetu ditzakezu. Erabilitako azken IP helbidea 12 hilabetez gordetzen da. Gure zerbitzariak jasotako eskari guztiak eta IP-a duten zerbitzariko egunkariak gorde genitzake.\nEmandako e-posta helbidea informazioa bidaltzeko erabili genezake, beste pertsonek zure edukiekin harremanetan jartzean jakinarazteko, edo mezu bat bidaltzen dizutenean, galderak erantzutean eta bestelako eskari eta galderetarako.\nEz dugu identifikatu zaitzakeen informazio pertsonala saltzen, trukatzen edo kanpora bidaltzen. Salbuespena konfiantzako hirugarrengoak dira, gunea martxan izaten laguntzen digutenak, negozioa aurrera eramateko aholkua ematen digutenak edo zuri zerbitzua ematen laguntzen digutenak, hauek informazioaren konfidentzialtasuna errespetatzea onartzen dutenean. Agian legearekin betetzeko beharrezkoa den informazioa ere eman genezake, gunearen politika indarrean jartzeko behar dena, edo gure eskubideak, jabetzak, edo segurtasuna babesteko beharrezkoa dena.\nZure eduki publikoak sareko beste zerbitzariek deskargatu dezakete. Zure bidalketa publikoak eta soilik jarraitzaileentzat diren mezuak zure jarraitzaileen zerbitzarietara bidaltzen dira, jarraitzaile edo hartzaile horiek beste zerbitzari batean badute kontua.\nAplikazio bati zure kontua erabiltzeko baimena ematen diozunean, onartutako baimen esparruaren arabera, zure profileko informazio publikoa atzitu lezake, zuk jarraitutakoen zerrenda, zure jarraitzaileen zerrenda, zure bidalketa guztiak eta zure gogokoak. Aplikazioen ezin dute inoiz zure e-posta helbidea edo pasahitza atzitu.\nZerbitzari hau Amerikako Estatu Batuetan badago: Gure gunea, produktua eta zerbitzuak 13 urte edo gehiago dituztenei zuzenduta daude. 13 urte baino gazteagoa bazara, COPPA legearen arabera ezin duzu gune hau erabili (Children's Online Privacy Protection Act).\nZerbitzari hau beste eremu legal batean badago, legearen eskariak desberdinak izan daitezke.\nGure pribatutasun politika aldatzea erabakitzen badugu, aldaketak orri honetan argitaratuko ditugu.\nDokumentu honek CC-BY-SA lizentzia du. Eta azkenekoz 2018ko martxoak 7an eguneratu zen


kritiken hemeroteka » Icebergarena\n« ‘Bartleby’ iheslariak | Ez-lekuetan »\nIcebergarena Danele Sarriugarte / Berria, 2017-05-11\nArrastoak liburua (EHAZE, 2016) iceberg bat da. Autoreek eurek eman didate metafora, Dejabu Panpin Laborategiko kideek. Idatziz diote: “Sortu dugun material guztiaren %40 da, gutxi gorabehera, azkenean antzezlanean gelditzen dena. Hasieran kosta egiten zaigu materiala albora uztea, hainbeste landu eta gero! Baina horretan oso zorrotzak gara: ez badio antzezlanari aurrerako mugimendurik eragiten, kanpora. Gainera, orain arteko esperientziak zera erakutsi digu: prozesuan landutako guztia, eztabaidatutako guztia, amestutako guztia…. iceberg baten ur azpiko zatia bezalakoa dela. Ez da lehen begiratuan ikusten, baina antzezlana sostengatzen du oso modu sendo batean”.\nIkus-entzuleek, beraz (zuetako askok, akaso), 2013 eta 2015 urteen bitartean, mendiaren izotzezko gailur agerikoa baizik ez zenuten ikusi.\nBilduma baten lehen zenbakia da Arrastoak. EHAZE elkartekoek ondo dakite biak hitz izan arren ez dela gauza bera oholtza baten gainean jokatzekoa dena eta nork berak bere kautan irakurtzekoa. Ondo dakite adierazpide bakoitzak badituela bere ezaugarriak, kontuan hartu behar direla, eta horien arabera egokitu egokitzapena, horixe baita Arrastoak liburua hain zuzen, Arrastoak antzezlanaren bertsio bat. Eta badakigu bertsio on bat ez dela kopia, jakin badakigun eran itzulpen on bat ez dela literal. Aske behar du, kreatibo.\nEz da paperera etorri den Dejabukoen lan bakarra Arrastoak hau. Aurrez, besteak beste, Gizona ez da txoria antzezlanaren irakurtzeko bertsio izan zen Habiak (Txalaparta, 2013) nobela grafikoa, Maite Gurrutxaga ilustratzailearena. Antzerki-taldekoek ondo asmatu zuten: teatroak, genero literarioa izanik ere, ez zuela zertan loturarik estuena hitzezko literaturarekin josi, aise egin zezakeela hegan irudira.\nElkartearen eta taldearen intuizio eta jakintzak topatu dira, beraz, Arrastoak honetan, eta, halaxe, orriotan aurkituko du irakurleak (zuetako zenbaitek, espero) noizbait taula gainean ikusi zuen iceberg-puntari mardul eutsi zion oinarria: liburuaren bigarren zatia da hori hain zuzen, Dramaturgia oharrak izeneko atala. Eta horren barruan, era berean, bietakoak daude: ideiak (dramaturgia bateko bidean) eta (dramaturgiaren) zirkuluak.\nLehenik, berrogeita hamalau ideia; berrogeita hamargarrena da icebergarena. Antzezlanetik kanpo geratu baina Dejabukoen esanetan antzezlana janzten duten horiek dira. Batzuk, erreferentzia artistiko askotarikoak: Der Himmel über Berlin, Wim Wendersen filma; Desenterrar las palabras, Clara Valverde Gefaellen liburua; YouTube-ko bideo bat.\nBeste batzuk ipuinak dira, eta horiek irakurrita hobeto ulertu dut zer izango ote den Dejabukoek beti aipatzen duten taldean sortze hori, guztien historiak baitira antzezlanaren oinarri ikusezina trinkotzeko ale.\nGogoetarik ere bada ideion artean: antzezlanean modu inplizituan eta ekintza konkretutan mamitzen diren hausnarketak modu esplizituan irakur ditzakegu, adibidez, Zauriak izeneko berrogeita seigarrenean: “Oraindik kosta egiten zait sinestea ametsetan ozeanoan desagertu zitzaidan atautxi hura eta fusilamenduetan parte hartu zuen gizona pertsona bera izan zirenik. Biktima ala borrero? Hain sinplea balitz. Denen biloba naizela, horixe garbi daukadan bakarra”.\nZazpi zirkuluk osatzen dute ondoren Arrastoak sortzeko ibilitako bidea ez ezik Dejaburen lan egiteko era zabalago baten mapa ere baden xendra: Hazia, Kaosaren beharra, Jolasa, Espazioa mugitzea, Panpinak, Argiaren erabilera eta Objektuen memoria. Hortxe topatu ditut nik amurik erakargarrienak. Laugarrenetik aurrera, are zehaztenago doa dena, antzerkiaren adierazpide konkretura tinkoago lotzen (espazioa, panpinak, argia, objektuak). Lehenengo hiru urratsak, ordea, izan daitezke, hitzez hitz irakurri ordez lasai hartuz gero, orokorrago (hazia, kaosa, jolasa). Dejabukoen kasuan, triangelu horri tiraka oholtzara iristen dira, baina zu eta biok abiatu gaitezke beste norabait.\nGorde gogoan: lehenik, ondo aukeratu behar da hazia, izan behar du “premia bat”, “prozesu intimoago bat”; “barruari entzun[ez]” eta “bultzaka ibili” gabe; ondoren, “behin hazia detektatuta, kaosa [sortu behar da] haren inguruan”, ingurura bilduz “gaiak iradokitzen [dizkizun] gauzak, denetarikoak”, harik eta “momentu batean materiala elkartzen [hasi arte], grabitate indarrak unibertsoan materia erakartzen duen moduan”. Eta, azkenik, jolastu: “kreatibitatea leherrarazten duelako”, eta “bizi-energia sortzen”.


Kontratuen prestaketa, Negoziazioak eta Lizentziak isern.com / Patentes y Marcas\nKontratuen prestaketa, Negoziazioak eta Lizentziak Inprimatu\nGauzak ez ditugu kolokan utzi nahi\tJ. Isernek Jabego Industrialeko eta Intelektualeko eskubideak tartean dituen merkatal trafikoko edozein egoeratan lagunduko dizuten espezialisten talde bat du lanean.\nSor daitezkeen akordioak, kontratuak eta lizentziak zaintzen eta aztertzen dituzte, eta segurtasun juridikoa eta laguntza teknikoa ematen dute.\nJabego Industrialeko eta Intelektualeko nazioko zein nazioarteko legeria ezagutzen dute eta, haietan oinarrituta, hainbat herrialdetako enpresen arteko akordioetan eta enpresen nazioarteko hedapenean babesten duten dokumentuak prestatzen dituzte eta horiei buruzko aholkuak ematen dizkiete enpresei.\nTeknologiaren erabileran eta babesean aholkularitza.\nKonfidentzialtasun akordioak prestatzea.\nLizentzia eta lagatze kontratuak prestatzea.\nTranferentzia teknologikorako kontratuen ebaluazioa eta prestaketa.


« ARESTI, GABRIEL AURELIA ARKOTXA »\n(Urrestilla, Azpeitia 1963)\n1963ko irailaren 17an jaio zen Pako Aristi, Azpeitiko Urrestilla auzoan. Lehen hezkuntza Betharran ikastetxe erlijiosoan osatu zuen (EIE), eta, ondoren, kazetaritza ikasketak egin zituen Euskal Herriko Unibertsitatean. Ordutik aurrera iritzi artikuluak, elkarrizketak eta erreportajeak idatzi ditu hainbat egunkaritan. Horrez gain, ETBko gidoilari lanetan ere jardun izan du (EIE). Bere betebeharra txukun egiten saiatzen da Aristi, bada, horren erakusgarri da 1992an eta 1993an, erreportajearen alorrean, Ricardo Arregi Kazetaritza Saria jaso izana.\nPako Aristik 1984an literaturatik eta kazetaritzatik bizitzea erabaki zuen, eta bide horretan genero ezberdinak jorratu ditu. Haur eta gazte literaturan aritu izan da —Martinellok ez du kukurik entzuten (1985) edo Miren nunca mais! (2007) lanak bereak dira esaterako–, eta poesia, narrazioa, antzerkia eta saiakera lanak ere idatzi ditu, baita euskal munduan ezagunak diren pertsonaien biografiak ere.\nAristiren lehenengo eleberriak, Kcappo. Tempo di tremolo (1985), izenekoak, irakurleen artean harrera ona izan zuen. Liburua beranduago idatziko zituen beste bi nobelekin batera osatuko zen trilogiako lehenengo emaitza izan zen. Jon Kortazar (2008) kritikariaren ustez, obra horren poetikak ondoko hiru alderdiak biltzen ditu:\nEstatu Batuetako kazetaritza berriaren oihartzuna antzematen zaio eleberriari. Horrez gain, “erreportaia eta nobela lotzeko” helburua ere nabarmentzen da, “trataturiko gaiaren alderik ilunetara jotzeko gogoa”.\nNobela poliziakoaren eragina ere igartzen da, Estatu Batuetako Chandler idazlearena esaterako.\nBestalde, “Gabriel García Márquezen mundua ere azaldu nahi izan du”.\nIdazlearen lehenengo liburu horretan Ernesto Guardiola eta Santos Aldabalde lagunen eta euren familien arteko istorioa kontatzen da. Sexu harremanak, intzestua eta traizioa ageri dira liburuan, eta heriotzak ere hartzen du bere lekua. Kortazarren hitzetan, “ekintza odoltsuen akumulazio eta ugalketa baten aurrean” (2008) kokatzen gaitu nobelak.\nTrilogiako bigarren alean, Irene. Tempo di adagio (1987) izenekoan, aurreko eleberriko egoera latzari jarraibidea ematen zaio, eta alargun geratu diren bi pertsonaien arteko harremana aurkezten da. Hasiera batean laguntasunezko erlazio horrek ezkontza ekarriko duen arren, bien arteko ezberdintasunek arazoak sortuko dizkiete.\nKrisalida. Tempo di tempo (1990) nobelak ixten du kontakizun luzea. Iñaki Aldekoak dioen bezala, lehen bi eleberriek harrera paregabea izan bazuten ere, hirugarren horri erantzuna hotzagoa eman zioten irakurleek (2004, 210).\nJon Kortazarrek, trilogiaren balorazio orokorra eginez, hauxe dio:\n“baserri-giro zitalaren ikuspegia erakutsi digu, bortxa eta sexua gailentzen diren giroa. Kontakizunaren erritmoa biziki lasterra izatea da idazle honen oinarrizko bereizgarrietako bat (…) Pertsonaiak heterodoxoak dira sakon-sakonean eta ezarririk dagoen munduari kontrakarrean jarririko beste mundu bat erakusten dute: baserri-giro berria, alabaina, intelektualismoaren aurkakoa da, eta horixe da Aristiren prosaren bereizgarririk definituenetako bat” (2003, 241)\nKontakizun luze hori idazten zuen bitartean, Narrasti ozena (1982) eta Iraileko ipuin eta poemak (1989) argitaratu zituen Aristik, azken horretan poesia eta narrazioa nahasiz.\nGeroago Auto-stopeko ipuinak (1994) agertu zen, eta gazteleraz Los informes informales (1997) izenburua hartu zuen. Aurreko trilogian bezala, ipuin liburu horretan ere Estatu Batuetako errealismoaren zantzuak topa daitezkeela esan daiteke. Hogeita hamaika kontakizun laburrek eta bi poemek osatzen dute liburua, eta bakoitzean protagonista batek (dela taxilaria, dela feminista talde bateko partaidea etab.) bere esperientzia eta istorioak kontatzen ditu.\nBi urte beranduago, Emakumeen gerlak (1996) izeneko lana idatzi zuen Aristik. Liburuan hainbat emakumeren ahotsaren bidez eta lehenengo pertsonako narratzailea erabiliz, pertsona horien pentsamenduen eta bakardadearen berri ematen zaigu.\nKontagintzarekin jarraituz, Note Book (2005) izan zen Aristik argitaratutako hurrengo liburua. Izenburuak berak dioen legez, eguneroko gisa har liteke lana, baina ezin gara genero horretara mugatu, izan ere, narrazioak ere badaude-eta. Testu motzak dira liburua osatzen dutenak: batek ez beste guztiek bi orrialde bakarrik hartzen dituzte. Horietan guztietan Aristik gai ezberdinen inguruan hausnartzen du (batez ere bizitzea tokatu zaion gizarteaz eta haren alderdi ilunez dihardu), bere iritzia modu soilean eta garbian azalduz.\nIpuin-bildumak idatzi ostean, Aristi berriro lotu zitzaion eleberrigintzari, eta, horrela, Urregilearen orduak (1998) nobela plazaratu zuen, gaztelerara Las buenas palabras (2004) izenburuarekin itzuli zena. Kritika Saria jaso zuen liburuak. Fermin eta Luisa tabernariak dira protagonista, eta, labur esanda, euren tabernetara gerturatzen diren pertsonaien bidez, herriaren aldaketa dute hizpide. Kortazarren iritziz:\n“Pako Aristik defendatzen du idazlearen etxea hitza dela, eta saiatzen da, berez, jendeak egiten duen hizkuntza erabiltzen (…) Galizian egin duen bizi-aldiaren ondoren, Aristik material desberdinez osaturiko nobela egin du: narratzaileak eta pertsonaiek kontatzen dutenarekin lotua. Kaieraren itxura ere badu, edozer (poemak, kontuak, pasadizoak) sartzen direlako lan horretan” (2003, 276-277)\nLehenago argitaratutako liburuekin alderatuz, irakurleak ez du tremendismorako joerarik aurkituko bertan, asmoa hainbat begiradaren bidez errealitatea aurkeztea baita.\nPoesiari helduz, Koldo Izagirrek ongi adierazi bezala, Pako Aristiren estiloan “ez dago beharrezko ez den edergailurik, nekez isuriko zaio estereotipo lirikorik, hitz bakoitza da pertinentea. Hainbesteraino, non poemaren tituluak berak testuaren barne motibo bezala jokatzen duen” (2001, 7). Eta, zuzenean harira etortzeagatik segur aski, “bere poemek gidoiak dirudite, ipuintxoak, filme laburrak balira bezala irakurtzen ditugu” (ibid.).\nAristiren lehenengo poema-liburua Castletown (1996) da. Horretan, hizkuntza zehatzaren eta gardenaren bidez kontatzen dira istorioak, batzuetan umore kutsu batez. Jon Kortazarrek narrazioan zehar Manuel Rivas idazle galiziarraren presentzia nabarmena dela azpimarratu du, ondorengo ezaugarriei dagokienez batez ere: “pertsonaia hunkigarriak, xumeak, biografia ingurukoak, pertsonaia galduak” (2003, 264). Bi urte beranduago, Oherako hitzak (1998) argitaratu zuen, lehenagoko kontakizunetan ere azaldutako bakardade eta etsipen giroa islatuz. Ondoren, Libreta horiko poemak (2003) obra arrakastatsua burutu zuen. Bertan gai ugariren inguruan egiten du gogoeta egileak: alderdi sozialak, maitasun erlazioak, bizitzaren etapak, sexua eta desira etab. Bere estiloari uko egin gabe, zuzenean eta modu gardenean ematen digu iritzia Pako Aristik. Ibon Egañak dioen bezala, Aristiren “Libreta horiko poemak lanaren baliorik behinena (…) poesia dibinizatzeko izan den joerari” emandako erantzuna da (Volgako batelariak).\nBaina, prosa eta poesia egiteaz aparte, antzerkian ere jardun du Pako Aristik. Josu Dukatiren proposamena (2009) lanarekin Toribio Altzaga Saria eskuratu zuen.\nBestalde, Gauza txikien liburua (2004) izenburuko lanak Beterriko Liburua saria jaso zuen, irakurleen erantzun onaren adierazgarri. Saiakera-esparruan kokatu izan den liburu horretan hirurogeita hiru kontakizun aurkitzen dira, ipuin, hausnarketa, poema eta kronika eran antolatuta.\nAipatutako generoak lantzeaz gain, segur aski kazetaritzaren eraginez, Euskal kantagintza berria (1985) liburua idatzi zuen, 1961etik 1985era bitarteko euskal kantagintzaren historia. “Ez Dok Amairu” taldeari jarraiki, hura desagertzearen arrazoiak ematen ditu bertan, horretarako hainbat egunkaritan esandakoak, elkarrizketak, iritziak etab. jasoz. Geroago, Venezuela, iraultza isilaren hitzak (2000) erreportajea egin zuen, Hugo Chavezek Venezuelan gauzatutako aldaketen inguruan. Ikerketa lan horren bidez, hedabideek politikariaren irudian izandako eragina eta herrialdeko lehendakari gisa egindako kudeaketa azaltzen dira, besteak beste.\nEgunkarietan idatzitako artikuluak jasotzen dituzten liburuak ere argitaratu ditu Aristik. Lehenengoa Bezperan entregatu nituenak (1989) izan zen, baina, urte batzuk beranduago, Euskaldunon Abe’ria (1994) eta Udan lana egiten zuen gizona (2007) ere plazaratu zituen. Azken bi horietan bere iritziak modu kritikoan azaldu eta aitortzeko joera ikusten da.\nEgindako guztia gutxi balitz, biografiak ere idatzi ditu urrestillarrak, esaterako, Euskal Telebistan eta Antzerkian ezagunak izan diren bi pertsonen ingurukoak: Mikel Garmendia (2001) eta Kontxu Odriozola, antzerkia bizitzaren edergarri (2002); baina, baita Uztapide bertsolariari buruzkoa ere: Nire Uztapide (2000).\nEuskal Idazleen Elkartea (EIE). “Pako Aristi Urtuzaga”. Pako Aristiren biografia. Online [kontsulta: 2011-04-07].\nEgaña, Ibon (2005): “Hamaika galdera liburu baten aurrean” in Volgako batelariak, 2005-11-17. Online [kontsulta: 2011-04-11].\nIZAGIRRE, Koldo (2001). XX. mendeko poesia kaierak. Pako Aristi. Susa. Zarautz.\nKORTAZAR, Jon (2003:) Euskal literatura XX. mendean. Prames. Zaragoza.\n______________ (2008): “Kcappo. Tempo di tremolo (1985)” in Euskal Literaturaren Hiztegia. EHU-Euskara Institutua.